Rahsia Jus & Air Rebusan Epal Hijau Yang Bikin Tubuh Sihat Berganda. Bukan Tu Je, Kulit Pun Cantik Gebu!

Epal hijau bukan hanya tinggi serat bahkan ia mengandungi mineral lain seperti zat besi, zink, manganese dan potassium. Siapa yang menggemari si hijau ini pastinya beruntung kerana dari sebiji epal yang kita makan bukan hanya sedap bahkan ada banyak rahsia dan khasiat yang tersembunyi.

Ia dikatakan sebagai buah yang memiliki kalori rendah, ia amat disyorkan untuk menurunkan berat badan.

Bukan itu sahaja, malah mengambil epal hijau juga baik untuk penghidap asma malah mampu mengawal masalah diabetes.

Menariknya bukan hanya sihat, epal hijau juga baik untuk mencantikan kulit kerana mengandungi vitamin C. Hebat bukan!

Selain makan sebiji epal, ada banyak cara lain iaitu dengan menggabungkan beberapa makanan berkhasiat lain. Sihat berganda malah kulit pun cantik gebu. Nak cantik dan sihat? Ikuti cara membuat jus dan air rebusan ini.

.

Kredit: Fauziahsamad.com

1. Epal Serai
Gabungan dua bahan ini dikatakan baik untuk merawat masalah sakit lutut. Banyak perkongsian di media sosial mampu membantu mereka yang mengalami masalah lutut.

Bahan diperlukan hanya dua biji epal hijau dan empat batang serai sahaja. Mudah.

Bahan-bahan:
2 biji epal
4 batang serai
1 liter air

1. Epal dipotong kecil-kecil dan serai diketuk.

2. Masukkan ke dalam periuk bersama 1 litre air dan biarkan mendidih.

3. Rebus guna api sederhana lebih kurang 30 minit.

4. Lenyek-lenyekkan epal dan tapis airnya. Sejukkan dan boleh diminum.

.

2. Air Rebusan Epal Kayu Manis
Air rebusan ini juga merupakan salah satu cara untuk menurunkan berat badan dalam masa yang pantas, jika diamalkan dengan cara yang betul.

Cara untuk menyediakan air rebusan epal ini sangatlah mudah. Malah bahannya juga tidak banyak.

Bahan-bahan:
1 biji epal
1 batang kulit kayu manis
1.5 liter air

1. Rebus kesemua bahan.

2. Biarkan selama satu jam.

3. Amalkan air rebusan ini bila-bila masa sahaja terutama ketika mengambil makanan berat seperti nasi dan sebagainya.

3. Jus Epal, Tomato dan Lobak
Bagi memastikan kulit sentiasa cantik dan gebu, mengamalkan jus daripada tiga gabungan ini amat disarankan.

Hasilnya kulit lembut, selembut kulit bayi. Bukan hanya untuk kulit malah ia juga sebagai detoks terbaik untuk tubuh kita.

Bahan-bahan:
1 biji epal hijau
1/2 biji tomato
1/2 biji lobak merah

1. Kisar hingga sebati.

2. Tapiskan dan minum jusnya.

3. Amalkan minum jus ini empat kali seminggu dan jadikan ianya sebagai rutin.

4. Epal & Daun Saderi
Ini pula merupakan petua untuk membuang toksin dalam tubuh. Ia dapat membersihkan saluran usus serta membuang toksin dengan pantas menerusi sistem pencernaan.

Zat masam epal hijau merupakan pembersih tubuh yang sangat baik. Sesuai bagi mereka yang mempunyai masalah sembelit atau penghadaman.

Bahan-bahan:
2 biji epal
Daun saderi

1. Kisarkan sebiji epal hijau dengan daun saleri.

2. Amalkan minum jus ini setiap pagi sebelum memulakan sarapan.


“Macam interview Kerja,  Cara Jawab Sangat Yakin & Bijak.”  Anak Sheikh Muszaphar Minta Handphone Sendiri Siap Dengan 10 Alasan Raih Perhatian!

Siapa yang tak kenal dengan Angkasawan Negara, Dato Dr Sheikh Muszaphar Shukor. Setiap kali berkongsi cerita di laman Instagramnya, pasti mendapat reaksi wargamaya.Selain berkongsi tip kekeluargaan, keluarga besar ini juga  meriah dengan telatah anak-anaknya. Setiap seorang mempunyai karakter dan perangai tersendiri.

Begitupun ramai kagum dengan sikap sabar dan prihatin suami kesayangan Datin Dr Halina ini tatkala melayani keenam- enam anaknya dengan penuh kasih sayang.

Namun, semua tahu disebalik sikapnya yang penyayang, Sheikh Muszaphar juga seorang ayah yang cukup tegas terutama dalam soal pendidikan. tiada kompromi bab ini sebab itulah anak-anaknya boleh berjaya.

Apa Yang diingini kena mendapatkan persetujuan Sheikh Muszaphar termasuklah soal gajet.Dalam satu perkongsian baru-baru ini, Sheikh Muszaphar memuatnaik perbualan bersama anak keduanya, Sophea Natasha.

Dalam Perbualan tersebut, Tasha meminta izin untuk memiliki handphone sendiri. Bagi menguatkan permintaan tersebut, dia turut  menulis 10 sebab mengapa permintaannya ini perlu dipenuhi.

Apa yang menarik perhatian netizen adalah  cara Tasha menjawab ke semua soalan daripada daddynya ini.

Penuh yakin jawapan yang diberikan. Sehinggakan Ada yang berseloroh seolah-olah Tasha sedang menjalani sesi temuduga pula.

Dalam pada itu Sheikh Muszaphar meminta komen orang ramai samada perlu atau tidak permintaan Tasha ini dipenuhi. Rata-rata bersetuju dengan permintaan Tasha tersebut.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


“Hukum Tiup Makanan, Minuman Panas.” Ambil Peduli Caption PU Azman Ini Supaya Jadi Amalan Sekeluarga.

Selalunya apabila minuman panas kita secara spontan akan meniup minuman untuk mengurangkan kepanasan air itu. Namun, hakikatnya, cara ini menjadi persoalan samada ada boleh atau sebaliknya.

Ingin tahu dengan lanjut, ikuti kupasan oleh penceramah PU Azman yang dimuat naik di instagramnya.

Berdasarkan hadis sohih, jelas melarang tiup makanan atau minuman panas.

إِذَا شَرِبَ أَحَدُكُمْ فَلاَ يَتَنَفَّسْ فِي الإِنَاءِ.
.
Maksud :”Apabila kamu minum, jangan bernafas di dalam gelas”. (Sohih Bukhari).
.
Ulama berbeza pandangan tentang hukum tiup.
.

Ada di kalangan mereka yang memakhruhkan jika tiada sebab untuk tiup. Antara sebab larangan yang membawa hukum makhruh ini ialah supaya tiupan tidak mengotorkan makanan. Atau mengelakkan sikap gelojoh. .

Sedangkan ulama membolehkan tiup tanpa makhruh jika ada tujuan dan keperluan. Iaitu makanan terlalu panas dan ingin dimakan ketika itu juga. Dan tiupan itu tidak terlalu kuat hingga menyebabkan terkeluar ludah hingga menyebabkan orang lain tak selesa dan jijik.
.
”
Jadi, kalau perlu meniup, tiuplah dengan tenang, bukan dengan tiupan sangkakala.

Sumber: Instagram PU Azman


“Comelnya Fakhri. Reda Jadi Gitar Baba.” Dayah Bakar Kongsi Gelagat Anak & Suami Buat Ramai Terhibur!

Setiap kali melihat perkongsian ibunga Dayah Bakar, baik video mahupun gambar,  pasti ada saja terselit gelagat lucu anak kecilnya, Achbar Muhammad Fahri yang kini berusia 1 tahun lebih.  Membuatkan ramai terhibur.

Terbaru, Dayah berkongsi ucapan sempena hari lahir suaminya, Kapten Hanif. Menurut Dayah, video yang dikongsikan tersebut adalah video yang telah disimpan lama oleh dirinya dan ingin dikongsikan ketika hari lahir suaminya.

Dalam ucapan khasnya buat suami, Dayah menyatakan bahawa suaminya itu adalah seorang ayah dan suami yang sangat baik. Malah,  dia turut menitipkan doa agar suaminya sentiasa dalam lindungan Allah.

“Lama simpan video ni sebab memang nak save untuk post today , on your birthday ! 🥰
Happy Birthday syurgaku @hanif_hamidi 🤍
You are my absolute bestest in everything, and everyday I thank Allah for you 🤍

“To the man who makes me and Fahri always feel loved , protected and happiest, my extraordinary Tchanif , Happy Birthday baba🤍🥰
Semoga Allah melindungi , merahmati dan memberi kebaikan untuk Baba dunia dan akhirat . #syurgauntukBaba

Dalam perkongsian tersebut, Dayah memuatnaik video aksi suami Dan anaknya yang cukup mencuit hati. kelihatan Kapten Hanif sedang ‘bermain gitar’ dengan menjadikan Fahri sebagai gitar.

Gelagat dua beranak ini cukup menhiburkan dan ada yang menyatakan bahawa melihat wajah Fahri seakan redha menjadi gitar babanya.

Rata-rata yang menonton terhibur dengan gelagat lucu Kapten Hanif dan Fakhri. Nampak bersahaja tetapi muka Fakhri memang sangat Lucu. Sentiasa ketawa membuatkan warga maya geram dengan kaletahnya.


7 Sebab  Kenapa Wanita Berkahwin Perlu Amalkan Minum Air Halia Panas. Jom Praktis Sekarang!

Halia memang punya banyak khasiat untuk kaum wanita khususnya bagi yang sudah berkahwin. Antaranya membuang angin dalam badan, membakar lemak, memanaskan tubuh, menguatkan sistem pertahanan tubuh dari penyakit dan banyak lagi. Jadi, buat anda yang belum mengamalkannya, bolehlah mulakan dari sekarang.

Buang Angin

Caranya adalah hiris halia dalam satu atau dua inci dan rendamkan di dalam air panas bersama uncang teh ( teh hijau lagi bagus) tanpa gula. Biarkan selama dua minit dan boleh minum setiap hari. Amalkan ini setiap hari pasti angin dalam badan bebas terbuang dan badan pun kembali segar.

Redakan Tekanan

Halia boleh dibuat minuman dan dijadikan ramuan masakan. Halia juga dikatakan dapat membantu meredakan tekanan dan memulihkan dalaman badan.

Amalkan minum air halia dengan madu setiap hari pasti anda dapat merasai kelainan dan wajah juga tubuh tampak segar. Sekaligus menyerlahkan kecantikan semulajadi.

Turunkan Berat Badan

Halia mengandungi unsur yang membantu melancarkan sistem metabolisme tubuh. Sebab itulah ia banyak digunakan dalam produk menurunkan berat badan.

Hiris halia halus kemudian campurkan dengan air panas, madu dan juga sedikit perahan air limau nipis, amalkan setiap hari pasti ketika perut kosong

Selain itu minum air halia juga berupaya mengurangkan nafsu makan sesuai untuk anda yang sedang diet. Ia turut membantu perut berasa kenyang dalam tempoh yang lebih lama.

Atasi Masalah Pencernaan

Perut kembung, cirit birit atau kejang di bahagian perut ketika datang bulan cuba minum air halia panas. Ia boleh mereda dan merehatkan usus seterusnya mengatasi masalah ini.

Hilangkan Bau Badan

Ramai wanita yang alami masalah ini kan . Badan dah lawa , muka cantik tapi badan berbau. Untuk atasi masalah ini, amalkan minuman halia bersama teh setiap hari, atau pun kunyah halia yang ditumbuk hancur.

Kuatkan Sistem Imun Tubuh

Kandungan dalam halia membantu membersihkan sistem limfa, mengeluarkan racun dan membunuh bakteria yang menjadi punca penyakit.

Menghangatkan ranjang

Bagi yang sudah mendirikan rumah tangga, info ini penting untuk diketahui. Pengambilan halia secara semula jadi membantu melancarkan perjalanan darah dalam tubuh termasuk ke organ reproduksi. Manfaatnya nafsu untuk seks juga akan bertambah terutama buat yang merancang menambah zuriat.

Disebabkan semua manfaat inilah sejak zaman berzaman lagi banyak petua menggunakan halia diperturunkan oleh nenek moyang kita. Jadi tak rugi jika kita amalkannya.

sumber: mrtengkuasmadi.com


Rupanya Nasi Goreng Boleh Sebarkan Keracunan Makanan. Hati-Hati Ye!

Ramai tak tahu yang kita mungkin boleh mendapat keracunan makanan daripada nasi goreng. Jangan tak caya pulak ye.

Tapi ia bukan dari hidangan nasi goreng berkenaan, TETAPI disebabkan oleh cara nasi tersebut disimpan sebelum digoreng. Yang ni yang perlu ditekankan.

Beras yang belum dimasak boleh mengandungi spora bakteria (Bacillus cereus) yang boleh menyebabkan keracunan makanan dan spora ini boleh survive dalam nasi yang telah dimasak juga.

Eh camna pulak tu?

Jika nasi yang telah dimasak ditinggalkan pada suhu bilik lebih daripada 4 jam, spora dalam nasi tersebut mula aktif semula dan menyebabkan pembiakan bakteria (Bacillus cereus) sehingga menghasilkan toksin yang beracun.

Anda mungkin ada pertanyaan bagaimana, spora boleh aktif balik dalam nasi yang telah dimasak. Ini disebabkan oleh nasi yang ditinggalkan pada suhu bilik pada jangka masa yang lama iaitu lebih daripada 4 jam, akan menyediakan satu persekitaraan yang selesa untuk spora ini aktif semula. Contohnya suhu, kelembapan, pengudaraan dan nutrisi untuk spora berkenaan aktif balik.

Biasanya nasi yang dah rosak, akan kelihatan berlendir, bertali dan berbau. Jika anda terjumpa nasi seperti ini elakkanya daripada dimakan dan buang je. Nak buat nasi goreng pun memang tak boleh tau.

So apa tips simpan nasi supaya tak basi?

Nasi yang telah dimasak kalau tak abis dimakan, boleh terus disimpan dalam bekas yang bertutup di peti sejuk tidak lebih dari tempoh 24 jam.

Untuk sediakan nasi goreng, pastikan pemanasan nasi tersebut adalah sekata seluruhnya. Ingat ya. Kalau nasi goreng tak habis, boleh di panaskan sekali sahaja tau !

Belajar sesuatu hari ni? Jom sama-sama kita kongsikan

#bkkmnakpesan
#jommakanselamat
#BKKM
#saynotofoodpoisoning


“Hampir Nak Menyanyi, Rupanya Nama Orang”- Bapa Beri Nama Anak Unik Seperti Lirik lagu

Setiap kelahiran, sesuatu benda, setiap perkara mempunyai nama tersendiri. Nama juga merupakan panggilan yang unik bagi setiap individu. Ia dapat membezakan kita dengan orang lain di dunia ini.

Setiap nama pasti mempunyai maksud tersirat dan memainkan peranan penting sepanjang kehidupan seseorang.

Namun ada juga ibu dan bapa yang memberikan nama aneh dan unik kepada anak mereka, misalnya dua kanak-kanak perempuan dari Jawa Tengah, Indonesia ini.

Menurut laporan, dua beradik ini mempunyai nama unik iaitu “Lalu Dunia Pun Tesenyum”, 12 tahun, dan adiknya berusia enam tahun bernama “Dan Semuanya Menjadi Indah”.

Bapa kepada dua kanak-kanak ini, Fajar Setiawan, 38, berkata dia sedar nama anaknya itu pasti menjadi topik perbualan masyarakat. Katanya, nama itu diinspirasikan daripada doanya untuk mereka.

“Saya memberi nama anak saya seperti itu kerana doa saya agar mereka mampu membahagiakan ibu bapa dan berjasa kepada negara,” kata Fajar.

Kata Fajar, kedua ibu bapa dan mertua pada awalnya tidak bersetuju dengan nama tersebut, sebaliknya menyarankan nama dalam Bahasa Arab yang mempunyai makna baik. Tetapi Fajar menjelaskan nama itu adalah unik dan mempunyai maksud baik.

“Saya memberi nama anak dalam Bahasa Indonesia dan yakin Allah juga Maha Mengetahui,” jelasnya.

Fajar berkata lagi, dia berharap kedua anaknya itu mampu membuatkan dunia tersenyum dan menjadikan semuanya indah.

Berita ini cukup mendapat perhatian orang Ramai kerana perkara yang ‘rare’ ini jarang berlaku. Tidak kisah mahu memberi nama anak apa pun, asalkan boleh memberi maksud yang baik-baik. Setiap yang menyebut atau memanggilnya akan berbalik doa untuk pemilik nama tersebut.


Gelagat Panjat Bahu Pengantin Lelaki, Aksi Budak Perempuan Ni Buat Ramai Dekah

Telatah anak-anak ini diakui kalau diperhati memang boleh membuatkan kita ketawa, ada sahaja ragam mereka yang mencuit hati. Bukan saja mulut mereka yang banyak celoteh mula bercakap itu ini, malah perangai mereka juga mampu menjadi hiburan buat kita sekeluarga.

Malah tidak dinafikan sering kali juga terjadi apa yang anak kecil ini buat di tempat umum, turut mampu menarik perhatian orang sekeliling.

Ini sepertimana viral baru-baru ini di laman TikTok pemilik akaun @aribfitri_, berkongsi video yang memaparkan suasana di ruang masjid untuk pasangan pengantin melangsungkan akad nikah.

Namun apa yang mencuri perhatian ialah gelagat seorang kanak-kanak perempuan yang comel menggenakan pakaian rona putih tiba-tiba datang memeluk pengantin perempuan.

Kemudian apa yang lebih mencuri perhatian umum, apabila kanak-kanak itu terus berjalan ke arah pengantin lelaki pula dan terus memanjat di bahu pengantin lelaki. Hanya sekali cubaan melompat, terus berjaya!

Apa yang pasti memang bergaya aksi kanak-kanak perempuan itu melakukannya.

Hal ini menyebabkan semua orang berasa lucu dengan tindakan kanak-kanak perempuan tersebut. Malah pengantin lelaki juga dilihat tertawa dilakukan begitu dihadapan tok kadi.

“Paling win abad ini”- tulis aribfitrimenerusi hantaran video tersebut.

Meninjau di ruangan komen rata-rata semuanya terhibur dengan gelagat anak perempuan itu.

hahahahahaha…hlng debar nk hadap kadi ooo…pandai adik bt lawak spontan😂😂😂

Terror la dik… Sekali jump je… dah biasa buat ni…… 😁

Cara lompat tu yg mahai,,

adik lepas tengok mat kilau ke😂😂

Gaya mcm ahli gimnastik tu.. Skali lompat kena teruih😂😂😂😂😂..

Sumber TikTok @aribfitri_


Terbangun Je Tengah Malam, Sekurang-kurangnya Amal Baca Doa Ni Agar Hajat Termaqbul!

Terjaga dari tidur pada waktu tengah malam itu perkara lumrah terjadi pada kita. Biasanya bila terjaga, kita akan menarik selimut dan menyambung tidur semula.

Namun alangkah bagusnya sekiranya waktu kita terjaga itu tidak dibiarkan sia-sia. Andai berkemampuan, dirikanlah solat-solat sunat. Namun andai terasa tidak mampu untuk mengerjakannya cukuplah sekurang-kurangnya membaca sepotong doa ini.

Berikut perkongsian daripada puan Farhana Muhammad yang boleh dijadikan info buat kita semua.

Duhai ibu, jangan disia-siakan saat anak kecil ‘mengejutkan’ si ibu pada waktu malam!

Apabila bergelar ibu, lebih-lebih lagi ibu yang mempunyai anak-anak kecil, pasti pada waktu malam si kecil ‘mengejutkan’ ibunya. Mungkin kerana lapar atau mungkin kerana lampin basah.

Jadi, jangan biarkan ‘aktiviti di tengah-tengah malam’ berlalu begitu sahaja tanpa si ibu memanfaatkannya sambil-sambil menyusukan anak atau menukar lampin yang basah.

Apa kata usai menukar lampin atau ketika menyusukan anak, si ibu berdoa sebegini;

لاَ إِلَهَ إِلاَّ اللَّهُ وَحْدَهُ لاَ شَرِيكَ لَهُ.
لَهُ الْمُلْكُ وَلَهُ الْحَمْدُ وَهُوَ عَلَى كُلِّ شَيْءٍ قَدِيرٌ.
سُبْحَانَ اللَّه وَِ الْحَمْدُ لِلَّهِ وَلاَ إِلَهَ إِلاَّ اللَّهُ وَاللَّهُ أَكْبَرُ وَلاَ حَوْلَ وَلاَ قُوَّةَ إِلاَّ بِاللَّهِ.
ثُمَّ قَالَ: “اللَّهُمَّ اغْفِرْ لِي” أَوْ دَعَا اسْتُجِيبَ لَهُ فَإِنْ تَوَضَّأَ وَصَلَّى قُبِلَتْ صَلاَتُهُ.

“Tidak ada Tuhan yang disembah kecuali Allah semata, tiada sekutu bagiNya. BagiNya kerajaan dan untukNya segala pujian, dan Dia berkuasa atas segala sesuatu. Segala puji bagi Allah, Maha Suci Allah, Tiada Tuhan yang berhak disembah selain Allah, Allah Maha Besar. Dan tidak ada daya serta kekuatan kecuali dengan pertolongan Allah. Kemudian diucapkan: “Ya Allah ampunilah aku” atau dia berdoa nescaya akan dimakbulkan untuknya. Apabila dia berwuduk nescaya diterima solatnya.” (HR: Muslim)

Doa ini diajar oleh Ustazah Norhafizah Musa dalam salah satu kuliahnya di Masjid Hulu Kelang. Kata ustazah, apabila kita terjaga di tengah malam, seeloknya baca doa demikian dan disusuli dengan doa yang kita sendiri hajatkan. InshaaAllah, doa tersebut akan dimaqbulkan. Lebih elok lagi sekiranya kita mampu bangun menunaikan solat selepas membaca doa tersebut.

Mungkin bagi si ibu yang anaknya suka mengempeng, bangun menunaikan solat di tengah malam satu mujahadah yang cukup besar. Ditambah lagi dengan rasa kantuk, bersengkang mata dengan karenah si kecil memang menjadi bertambah sukar. Setidak-tidaknya, ibu boleh memanfaatkan berjaga malam itu dengan membaca doa sedemikian.

Ummu Haura’
Ingatan buat diri sendiri.


Atasi Masalah Kulit Berminyak, Kurangkannya Dengan Cara Begini!

Kulit berminyak memang menjadi satu masalah jika tidak bijak menjaganya. Kulit jenis ini biasanya perlukan lebih penjagaan dan rawatan agar dapat kurangkan minyak sedia ada.

Jika tersalah menggunakan produk atau kurang sesuai dengan kulit muka, kulit kita lebih terdedah kepada pelbagai masalah kulit seperti jerawat, jeragat dan sebagainya.

Kulit berminyak biasanya berpunca daripada hormon yang tidak seimbang. Begitu juga dengan genetik serta ubatan dan produk yang digunakan.

Malah bebanan kerja juga menjadi salah satu punca masalah kulit berminyak. Pun begitu, kita mampu atasinya supaya kulit kurang berminyak. Bagaimana?

7 langkah ini sangat membantu:

1. Kerap Cuci Muka
Cucilah muka sekerap yang mungkin bagi mengurangkan minyak yang ada. Sebaik-baiknya cuci muka dengan pembersih yang bersesuaian dengan kulit.

Bagi mengelak minyak yang berlebihan, cukup dengan hanya membersih wajah dua kali sehari. Jika kerap membersih wajah, ia akan mengikis lapisan kulit wajah. Tindakan membersih wajah secara kerap ini juga membahayakan kulit yang sering terdedah kepada cahaya matahari.

2. Minum Air kosong
Minum sekurang-kurangnya dua liter air sehari. Minum air dengan banyak boleh menjaga metabolisme tubuh. Tubuh yang mengandungi banyak air boleh memberi kelembapan dan menghalang penghasilan minyak berlebihan. Masalah jerawat juga dapat dikurangkan.

3. Asid Salicylic
Boleh juga menggunakan asid salicylic untuk kesan yang lebih cepat. Asid ini berfungsi untuk mengeluarkan kelenjar produksi minyak dan folikel serta mengurangkan jumlah minyak yang dikeluarkan oleh kulit. Ketika membeli pembersih wajah atau krim muka, pastikan produk tersebut mengandungi asid ini. Asid salicylic juga dikenali sebagai 2-hydroxybenzoic acid.

4. Air Suam
Celup tuala muka yang bersih ke dalam air suam yang sudah dicampur sedikit garam. Tekap secara perlahan-lahan ke wajah dan biarkan sehingga tuala tersebut sejuk. Air suam itu akan membuka pori wajah dan garam berfungsi mengangkat kotoran pada wajah.

5. Putih telur
Ambil putih telur dan gunakannya sebagai masker. Asingkan kuning telur dan putih telur. Pukul putih telur dan sapu di wajah serta biarkan kering. Bilas dengan air suam.

6. Pisang
Selain berfungsi untuk mengurangkan rasa sakit ketika menstruasi, pisang yang kaya dengan vitamin A, B dan E juga berfungsi sebagai anti penuaan. Kisar pisang dan tekap di wajah yang telah dicuci. Jika kulit wajah berjerawat, tambah sedikit madu untuk meyingkirkannya.

7. Lemon
Lemon mengandungi vitamin C yang membantu kulit lebih cerah dan menyingkirkan bekas jerawat. Perah air lemon kemudian tambah madu dan tekap di wajah. Jika mahu kesan yang lebih, minum air lemon suam yang ditambah madu untuk membersihkan kulit daripada dalam.


“Allah Ambil Terus Papa & Gantikan Saya Temani Mak.” 26 Tahun Tunggu Zuriat, lelaki Ni ‘Tinggalkan’ Anak Pengganti Diri!

Kita hanya merancang tapi yang menentukan adalah Dia Yang Satu. 26 tahun menanti untuk menimang anak perempuan, doa tersebut dimakbulkan dan bahagia kian bercambah menanti orang baru.

Lebih bermakna bila mana wanita ini berkongsi kegembiraan dengan anak dan menantu yang turut menimang cahaya mata sulung.
Assalammualaikum semua ahli KIMM.. Pertama kali bersiaran disini. Saya berumur 44 tahun n menantu saya berumur 24tahun. Kami telah sama2 selamat melahirkan baby girl dgn izin Allah.

Ank saya Puteri Delisha lahir pd 27 June 2020 dan cucu saya lahir pd 15 April 2020. Alhamdulillah Allah permudahkan proses kelahiran ank kami dgn mudah secara normal.. Kami doakan semoga ibu2 KIMM yg ada disini dipermudahkn juga urusan bersalin nnti.. Aamiin

Namun Allah sekali lagi menguji keluarga ini. Suami yang disayangi pergi buat selama-lamanya tatkala si kecil baru berusia sebulan dan isteri masih dalam pantang.

Kegembiraan wanita ini menimang cahaya mata perempuan selepas 26 tahun menunggu akhirnya bertukar duka apabila kemudiannya memuat naik berita mengenai pemergian suami beberapa hari kemudian.

Dalam pada itu, dalam satu lagi perkongsian menerusi laman yang sama, wanita ini memuat naik gambar terbaru bayinya dengan kapsyen yang cukup meruntun hati.

Assalamualaikum. Saya Puteri Delisha Binti Roslan. Doakan mak saya kuat utk membesarkan saya yg baru kehilangan papa di usia saya sebulan dlm pantang.

Terima kasih kpd warga KIMM yg telah mengucapkan tahniah dan takziah di atas post mak saya di group ni hari tu. Allah hadiahkan seorang ank perempuan buat mak n papa saya setelah 26tahun mereka menanti tapi akhirnya Allah ambil terus papa saya dan gantikan saya utk menemani kesedihan mak. Semoga perancangan Allah ini ada hikmahnya.. Aamiin.

Dalam pada itu, dia juga turut memohon orang ramai mendoakan semoga dia tetap kuat dan tabah dengan ujian yang menimpanya.


Ibu-Ibu Yang Berkahwin Lakukan 4 Amalan Ini Jika Mahu Pastikan Rahim Dan Faraj Sihat Dan Bebas Penyakit. Serius, Patut Praktis Ni!

Rahim dan faraj dua anggota tubuh wanita yang cukup penting dan perlu dijaga rapi kerana keduanya berkait dengan peranakan.

Antara cara yang boleh diamalkan wanita dalam memastikan bahagian ini sihat dan bebas penyakit adalah dengan melakukan penjagaan luaran. Berikut adalah beberapa amalan yang boleh anda lakukan.

Mandi serum

Mandi serum atau mandi herba ini biasa dilakukan oleh ibu lepas bersalin. Tapi sebenarnya ia boleh saja dipraktikkan oleh wanita yang bukan dalam pantang. Daun-daun berikut akan dikutip dan direbus untuk dibuat mandian.

– Daun pandan

– Daun limau purut

– Daun serai wangi

– Daun mengkudu

– Daun kunyit

– Halia

Selain bertujuan untuk membuang angin, khasiat dari rebusan daun tersebut mampu melancarkan perjalanan darah serta memberi kesan pada kulit. Mandi serum paling mudah boleh dilakukan adalah dari bahan dapur anda sendiri iaitu halia, halba, kunyit dan pandan. Nak tahu best atau tidak cuba dan rasakannya sendiri.

Bertangas

Tidak ramai yang amalkan bertangas. Mungkin merasakan aktiviti ini agak leceh. Sebenarnya senang sahaja, wapkan saja faraj anda dengan wap dari bahan tangas selama 20-30 minit.

Terdapat dua jenis iaitu tangas kering dan tangas basah. Tangas basah sesuai bagi yang mengalami masalah faraj kering dan sesuai juga bagi wanita yang pra menopaus. Caranya adalah dengan merebus herba tangas dan wap rebusan dihalakan pada faraj.

Tangas kering pula memerlukan batu tungku. Herba tangas yang dihancurkan diletakkan di atas batu tungku yang telah dipanaskan lalu wap dari batu tungku itu perlu dihalakan pada faraj.

Ini adalah amalan orang dulu-dulu untuk mendapatkan keadaan faraj sihat. Segala toksin akan keluar dari faraj melalui peluh yang keluar ketika proses bertangas.

Bahan paling mudah untuk tangas basah adalah sirih dan manjakani. Tangas kering pula manjakani, kunyit, halia, halba, perahan limau.

Rendaman faraj

Maksudnya faraj perlu direndam dalam air rebusan herba mengandungi garam bukit, sirih, manjakani. Biarkan air menjadi suam sebelum berendam. Rendaman faraj dan tangas ini sesuai bagi wanita yang ingin bebas dari masalah keputihan serta boleh merawat masalah buasir.

Meruang

Umpama longkang yang tidak dibersihkan, ia akan tersumbat. Begitu jugalah keadaan dalam lubang faraj kita yang tidak pernah meruang. Sisa air mani dan sisa haid atau keputihan akan menempel di dinding faraj.

Lama-kelamaan akan timbul lendir yang berbau dan menyebabkan kegatalan. Meruang adalah cara membersihkan lubang faraj menggunakan jari telunjuk yang bersih dan berkuku tumpul.

Sumber: Persatuan Muafakat Johor


“Selamat Tinggal Tongkol.” Anggap Macam Rakan, Syukor Sedih & Menangis Berpisah Dengan Kerbau Kesayangannya.

Kisah adik ini tular sehingga dikenali sebagai kampung boy apabila gambarnya  bersama-sama kerbaunya terpilih diperingkat dunia. Foto Muhammad Syukor Khamis bersama beberapa ekor kerbau memenangi 20 gambar terbaik dunia sekali gus juara peringkat Asia.

Kebanyakan kerbau, lembu dan kambing yang akrab dengannya diberi nama seperti Awang, Wahab, Saat dan Boy dan haiwan ini boleh bergaul dengan Mohd Syukur seperti manusia, malah ada yang tidur bersamanya ketika kecil.

Terbaru salah seekor dari kerbau tersebut bakal dikorbankan untuk majlis menyambut menantu di dalam keluarga Syukor. Kerbau yang dinamakan  Tongkol itu adalah kerbau kesayangan Muhammad Syukor Khamis, 14, akan disembelih sempena meraikan majlis sambut menantu dua abang remaja digelar ‘Mowgli Malaysia’ itu.

Kerbau jantan berusia lima tahun dan dijaga Syukor sejak kecil itu akan disembelih di rumah rakan bapanya, Khamis Jusoh, 63, di Kampung Tambak Baru, Wakaf Tapai, Marang pada 6 pagi.

Abang kepada Muhammad Syukor, Muhamad Alias Khamis, 29, berkata dia sudah memberitahu bapanya supaya tidak menyembelih kerbau berkenaan dan menggantikannya dengan yang lain kerana mengenangkan hubungan rapat Tongkol dengan adiknya itu.

“Bagaimanapun kerana faktor umur Tongkol yang sudah mencapai tahap matang, ia tetap perlu disembelih.

“Bukan sahaja Syukor, tetapi kami sekeluarga memang sayangkan Tongkol kerana haiwan itu paling jinak, malah dijaga di rumah sejak kecil lagi.

“Tongkol sudah serasi bersama Syukor dan selama ini ia menjadi pengganti kepada kerbau bernama Awang yang sebelum ini gambarnya tular di media sosial dan memenangi anugerah,” katanya.

Menurutnya, kerbau kesayangan itu sengaja disembelih di rumah rakan bapa supaya dia dan keluarga tidak melihatnya.

“Seharian Syukor muram dan tidak bersemangat untuk menguruskan kerbau serta melayan tetamu yang datang menemuinya hari ini.

“Sepanjang musim cuti ini, ramai pengunjung dari luar termasuk Johor, Kedah, Kuala Lumpur, Pahang dan Selangor datang ke rumah untuk berjumpa Syukor.

“Sehingga hari ini pengunjung masih datang bertali arus untuk menemui Syukur, namun kerana Tongkol akan disembelih, layanan diberikan tidak seceria selalu,” katanya.

Menurut Muhamad Alias, majlis sambut menantu meraikan dia dan abangnya, Muhamad Kamil Khamis, 30, bersama isteri masing-masing, dijangka dihadiri lebih 3,000 tetamu.

“Lepas ini akan ada kerbau menggantikan Tongkol kerana sudah menjadi lumrah dan adat memelihara haiwan ternakan seperti itu.

“Sampai masa ia akan disembelih dan yang lain pula yang akan menjadi pengganti,” katanya.

Tular di media sosial mengenai Syukor menangis serta bermuram apabila terpaksa berpisah dengan kerbau kesayangannya itu.

sumber: Harian Metro


6 Cara Buat Anak Tidur Awal. Ibu Bapa Pun Tak Stress!

Masalah anak-anak tidur lambat sering diperkatakan oleh ibu bapa. Apabila kanak-kanak lewat berjaga maka akan sukar untuk bangun pagi. Jumlah purata jam yang diperlukan untuk kanak-kanak yang berusia empat hingga enam tahun berehat untuk tidur ialah antara 10 jam hingga 11 jam. Sebenarnya tidur membantu pertumbuhan tubuh kanak-kanak.
Sewaktu kanak-kanak tidur pertumbuhan hormon berlaku dalam masa beberapa jam. Kanak-kanak yang cukup rehat akan berasa segar untuk bermain, belajar dan mengurangkan stress keluarga.
Ibu bapa akan berasa stress apabila terpaksa menunggu melayani anak yang sukar tidur. Keadaan ini mengganggu waktu tidur ibu bapa yang bekerja keesokan harinya.
Umumnya tidak ada panduan yang benar-benar boleh diikuti dan tidak ada salah betulnya jika anda mencuba menyelesaikan masalah kanak-kanak lewat tidur. Cara penyelesaian setiap kanak-kanak adalah berbeza dengan kanak-kanak lain. Ibu bapa hendaklah peka dengan sifat anak-anaknya. Ibu bapa dan keluarga seisi rumah hendaklah memberi kerjasama dalam membantu anak yang selalu tidur lewat.

1.Jadual
Masa untuk tidur hendaklah tetap mengikut jadual yang ditetapkan pada setiap malam. Sekiranya anda mahukan anak tidur jam 8:00 malam. Jadual untuk tidur tidak boleh berubah-ubah. Sekiranya setiap malam berubah-ubah jadual akan meletihkan kanak-kanak. Anda perlu bertegas dengan peraturan waktu tidur dengan anak anda. Perlu diingat sebenarnya kanak-kanak menguji ibu bapa jika selalu mengikut kehendaknya. Oleh itu jangan melayani kerenah anak dan bertegas dengan jadual yang telah anda tetapkan. Peringkat permulaan agak sukar tetapi apabila jadual yang ditetapkan diikuti ia akan menjadi kebiasaan.

2. Tidak ikut permintaan anak
Cuba tidak melayani kehendak anak apabila disuruh tidur. Contohnya meminta tunggu sebentar kerana belum habis bermain. Semua permintaan dijadikan sebahagian dalam rutin sebelum tidur. Sekiranya dengan membenarkan permintaan yang sesuai sebagai rutin sebelum tidur. Misalnya membenarkan membawa satu alat mainan sebagai teman untuk tidur. Pastikan dengan jelas satu permintaan adalah had yang peruntukan yang diberi. Jangan layani permintaan yang lain. Kanak-kanak yang mempunyai masalah untuk tidur akan menguji anda dengan membuat berbagai permintaan sebagai helah untuk melewatkan masa.

3. Tegas

Apabila anak anda telah masuk bilik tidur atau telah baring di atas katil pastikan anda bertegas dengan peraturan. Anak anda tidak dibenarkan bangun dari katil atau meninggalkan bilik tidur. Jangan pedulikan protes atau rungutan anak anda. Kurangkan interaksi dengan anak anda. Jika anak anda berterusan mahu keluar bilik anda memberi amaran akan mengunci bilik tidur. Jika anda tegas dengan peraturan, anak anda akan memahami dan mematuhi pada hari-hari berikutnya.

4.Beri pujian
Sentiasa memberi pujian jika anak anda sudah mahu bergerak ke arah tempat tidur. Temani sebentar sambil memberi dorongan ketika anak anda berada di tempat tidur. Kata-kata semangat dan pujian menjadikan dia memahami kepentingan tidur. Beritahu kepada anak anda tentang persiapan ke tadika memerlukan tidur awal. Memberi kata-kata semangat yang positif yang mudah difahami dapat memberi ketenangan sebelum anak itu tidur. Contohnya memberitahu badan yang sihat dan cergas baik untuk belajar di tadika.

5. Baca buku
Sebaik-baiknya anda digalakkan membacakan sebuah buku yang digemari sebelum tidur. Secara tidak langsung dapat merehatkan minda anak dengan membacakan buku cerita. Pastikan memilih buku yang sesuai dan bukan buku yang menyeramkan dan menakutkan anak-anak. Pilih buku yang mengembirakan dan memberi ketenangan kepada anak anda sebelum tidur.

6. Tutup televisyen
Masalahnya jika mempunyai keluarga besar atau adik-beradik yang ramai. Semua pihak hendaklah bekerja sama. Waktu menonton televisyen hendaklah dihadkan. Pengaruh persekitaran agak menyulitkan untuk melaksanakan rutin tidur kepada anak yang berusia 5 tahun dan juga anak-anak kecil yang lain. Faktor gangguan persekitaran menjadikan masalah untuk tidur. Pengorbanan ahli keluarga diperlukan untuk membantu anak-anak mematuhi jadual tidur yang dirancang.


Anak Baru Belajar Puasa, Galakkan Dengan Tips Ni Untuk Membiasakan Mereka!

Memulakan sesuatu perkara yang baru kepada anak-anak tentunya memerlukan latihan dan galakan daripada kita sebagai ibu ayah.

Apatah lagi dalam menunaikan ibadah puasa yang memerlukan mereka menahan lapar dan dahaga untuk tempoh masa yang panjang.

Jadi apa kata praktiskan beberapa tip yang dikongsikan Saleha Idris ini.

1. Kebiasaannya dibuat untuk anak usia 5-9 tahun

2. Terangkan kepada anak tentang bulan Ramadan. Bulan Ramadan dah menjelang. Adik cuba puasa ya. Nanti kita tak boleh makan siang selama 30 hari. Beritahu jadual makan akan berubah. Kita makan dua kali sahaja. Sebelum Subuh dan waktu Maghrib.Perlu memberitahu untuk masukkan info di dalam minda  mereka. Terangkan ini Latihan buat mereka. Ajar hormat orang puasa. Makan senyap dan bukan di depan khalayak.

3. Panggil mereka juga bersahur. Semasa sahur kita borak dan berbual. “ Adik puasa ke hari ni, ni adik sahur”. Walaupun mata dia kebil tak apa. Asalkan kita dah masukkan perkataan dalam minda dia.

4. Sebagai ibuayah yang menjadi role model pada anak anak. Anak anak akan perhatikan perbuatan ibuayah.Waktu Ramadan ini mereka akan lihat rutin kita berbeza. Sudah banyak habiskan masa membaca Al-Quran. Waktu tengahari ibu sudah tidak ke dapur tetapi ambil wuduk dan terus membuka AlQuran. Waktu malam dipenuhi dengan solat tarawih dan bermunajat. Anak anak akan tiru perbuatan ini. Percayalah, rumah yang dipenuhi AlQuran dan mengingati Tuhan. Jiwa anak lembut dan mudah dibentuk.

5. Sediakan makanan bernutrisi.Apa yang dimakan akan menjadi darah daging. Pilih makanan yang beri khasiat dan nutrisi.

Tidak penting penuhkan meja dengan hidangan banyak.
Cukup 1 atau 2 lauk sahaja. Ambil chia seed dapat simpan air dalam tubuh anak. JAdikan mereka tenaga.

6. Tidur awal dan nyenyak. Selepas tarawih boleh buka AlQuran lagi. Mengaji sebelum tidur. Makanan berkhasiat galakkan tidur dan tenaga baik. Boleh ambil minuman atau makanan seperti pisang, susu, dark Chocolate 70% drink OCOC. Bagus untuk dapat tidur nyenyak.

7. Kurang menonton televisyen dan rancangan yang melalaikan. Jika sebelum ni layan senatron 2 jam. Kurangkan 30 minit. Tanamkan matlamat untuk cuba khatam Quran.

8. Jika anak beritahu mereka lapar. Minta mereka tahan sedikit dahulu. Beri masa contoh lagi 10 minit. Jika tidak dapat juga dan melihat anak sudah tidak berdaya. Minta mereka minum air dahulu. Percayalah kelamaan mereka sendiri tidak selesa untuk makan. Kerana dalam kepala mereka sudah dipasak aku berpuasa ni. Untuk permulaan jika mereka tidak biasa.

9. Kurangkan aktiviti bermain yang guna banyak tenaga. Beri mereka rehat dan santai sahaja.

10. Boleh buat visualisasi. Minta anak Tarik nafas tahan dan hembus.
Buat relaksasi. Kemudian minta mereka bayangkan diri kuat semangat dan bertenaga.

11. Beri ganjaran. Setiap hari jika mereka dapat selesaikan puasa. Beri mereka ganjaran intrinsic (pujian dan penghargaan). Beri mereka ganjaran ekstrinsik. (Duit, masakan kegemaran) Ganjaran ekstrinsik adalah diberi pada awal untuk membentuk habitual behavior. Apabila perbuatan itu sudah boleh ditanam teruskan pasak kebaikan dalam minda.


Jangan Buat Main Ni Walau Kecil Je, Sekali Kena Satu Badan Gatal.

Pastinya ramai yang sibuk mengemas rumah hujung minggu ni. Hari raya pun semakin hampir, setiap ruang rumah banyak dah berdebu termasuk dinding, belakang almari atau perabot.

Namun ketika mengemas rumah tentu ada terlihat ‘habuk’ ini melekat di dinding rumah atau belakang perabot.

Hakikatnya walaupun nampak kecil tapi memberi kesan kepada kesihatan kita.

Nak tahu lanjut ikuti perkongsian ini.

Selalu kita jumpa mendealah ni kat pasu2
Papan2 rak pokok2 ..
Heii ..dalam umah pon banyak ..celah2 lemari katil tingkap2 …dapur pon adaa ..
Kenal haiwan ini?

Badan nya berbalut cam mumia .
Tp orgnya slim melim …kt dalam tuu
Dia suka tergantung tapi …dia bole bergerak yaa walopon perlahan gile ..
Uih…NAMA dia apa?

NAMA dia KAMITETEP @ KETETEP
Hati hati ..dia bole mengigit taw …
kalo kena GIGIT gaataiiii ooo …merah2 kulit jadiknya ..nak2 kalo kanak2 yg kenaa
So ..kalo JUMPA dia …BUANG naa ..jgn biarkn lak . BAHAYA oo ..

BOLEH GATAL SATU BADAN

Sumber: Cherie Sis Noriza


“Hijrah Yang Lebih Baik Untuk Kami Sekeluarga..” Mia Ahmad Ikut Suami Menetap Di Pahang!

“Hijrah Yang Lebih Untuk Kami Sekeluarga..” Mia Ahmad Ikut Suami Menetap Di Pahang!

Umum mengetahui, suami kepada pelakon Mia Ahmad iaitu Izham Tarmizi akan beraksi sebagai salah seorang pemain pasukan Sri Pahang FC untuk Liga Malaysia musim hadapan.

Susulan itu, Mia Ahmad ada berkongsi sedikit kesedihannya ketika proses berpindah di instagramnya yang mencuri tumpuan warganet.

Sukar Ucap Selamat Tinggal

Menerusi Instagram Mia, dia telah memuat naik momen sewaktu memunggah barang dari kediaman di Johor menaiki lori untuk dibawa ke kediaman baru di negeri Pahang.

Ujarnya, dia agak sukar untuk mengucapkan selamat tinggal kepada mereka yang tersayang di Johor kerana sudah banyak kenangan tercipta bersama.

Walau bagaimanapun, dia sedar bahawa kita merancang namun perancangan Allah S.W.T lebih hebat. Sejujurnya menurutnya posting yang dibuat bukanlah untuk menzahirkan rasa kesal ataupun meraih simpati, tetapi lebih kepada penghargaan kepada semua yang telah mereka lalui.

ARTIKEL BERKAITAN

Pelakon drama Hati Perempuan ini juga memaklumkan yang penghijrahan tersebut adalah sesuatu yang baik dan dia sekeluarga mengucapkan terima kasih kepada JDT.

Meninjau di ruangan komen, ramai yang mengucapkan terima kasih kepada suami Mia Ahmad, Izham Tarmizi atas jasa dan baktinya terhadap pasukan JDT.

Malah mereka juga mendoakan agar urusan keluarga Mia Ahmad dipermudahkan dan berjaya di tempat baru.

“Tq izham bnyk bjasa dgn JDT..smoga dpmudahkn urusan mia n izham Dan sntiasa dimurhkn rzki kmna saja uolls prgi”

“Semoga dipermudahkan segala urusan mia dan miji. Kami ttp ingt segala kenangan mia dan miji di Johor. Apa lagi miji pernah menyarung jersey jdt. Semoga miji terus berjaya, walau dimana negeri pun miji berada kami group whsstp mia lover akn terus menyokong. Semoga mia dan miji brjaya dunia akhirat. Rezeki ada ada dimana mana.”

“Percaturan Allah adalah yg terbaik. Ada hikmah disebalik pemindahan ini. Rezeki Allah tk pernah salah alamat. Semoga ditmpt baru ini rezeki izham melimpah ruah. Semoga Allah mmbrkati n merahmati kerjaya izham n to ur family too. Aamiin Allahumma Aamiin. Semangat izham. 🤲🤲”

“Welcome to darul makmur”


Panas Isu Ayam Mahal & Kurang Stok, Tauke Ayam Ni Kongsikan Apa Sebenarnya Yang Terjadi

Isu kekurangan ayam mahal dan segar di pasaran baru-baru ini membelenggu rakyat Malaysia terutamanya kepada penjual dan pengguna.

Rata-rata meluahkan rasa kecewa dengan situasi tersebut lebih-lebih lagi peniaga yang terpaksa mengehadkan pembelian kepada pelanggan tetap mereka.

Assalamualaikum, saya Yani

Pengalaman dalam industri ayam taklah banyak

Ada lah dalam 10 tahun dalam penternakan, proses, dan perniagaan ayam

Harini saya nak kongsi kisah sebenar, lengkap, kenapa sejak akhir2 ini,

ayam tiada di pasar,

KFC tiada ayam goreng,

ayam naik harga,

Harga ayam naik turun

Pada suatu masa dahulu, harga ayam naik turun

Harga bergantung apa? Bergantung kos

Kos naik, harga naik,

kos turun, harga turun,

Semua pengilang dedak, penternak, peniaga ayam, hidup dengan aman damai.

Kemudian, pada tahun lepas

Harga bahan mentah import meningkat mendadak

Kerana kelemahan ringgit, kenaikan kos penghantaran antarabangsa, dan faktor bekalan.

Jadinya,

Harga jagung meningkat (meningkat lebih 100% 2021)

Harga kacang soya meningkat (meningkat lebih 30% 2021)

Harga gandum meningkat

Semua ini, bahan2 yang menjadi kandungan utama dedak(lebih 80%)

Dan bahan2 ini, diimport.

Ayam makan jagung bijirin

Sebelum anda tanya, kenapa makanan ayam diimport, ini ceritanya

Ayam daging ni, dedak2nya dihasilkan dengan tepat supaya ayam cukup nutrien ,boleh membesar dengan maksima dan efisien dalam tempoh ditetapkan,

Dan yang paling penting, dedak mestilah makanan yang ayam suka makan.

Baka2 ayam ini kebanyakannya baka2 import

Seperti COBB, ROSS, Indian River

Mereka bukan makan jagung manis cameron highland

Mereka makan jagung bijirin

Yang tidak ditanam secara meluas di Malaysia

Bahan2 ni, kita bukan import sikit2

Setahun, lebih 3.9 juta metrik tan jagung bijirin lebih 1.4 juta metrik tan soya diimport

Boleh kita hasilkan sebanyak tu? Boleh.

Memang boleh.

Tiada konspirasi, tiada agenda

Jadi bila bahan2 mentah ini naik harga, harga dedak meningkat

Dari RM80/50kg kepada RM120/50kg (meningkat lebih 50%)

Bila meningkat, kos ternakan meningkat,

Dan macam biasa, logiknya, harga ayam meningkat

Dan itulah yang berlaku, sehingga 4 Disember 2021.

Harga kawalan ditetapkan pada RM9.30

Tanpa kawalan harga/subsidi kepada dedak

Sebenarnya, pengilang dedak, penternak dah lama menyerap kenaikan harga, supaya harga kepada pengguna tidak terlalu membebankan

Bila harga kawalan ditetapkan, kami bukan kurang untung, kami rugi

Penternak makin tersepit dan ada gulung tikar

Jadi kami penternak kurangkan kemasukan ayam di ladang supaya kerugian dapat dikurangkan

Sementara kami nampak titik keluar

Jadi sebab itulah ayam kurang

Tiada konspirasi, tiada agenda, hanya penternak nak meneruskan kelangsungan hidup

Kemudian, harga kawalan makin turun

kemudian RM8.90

ada pula buat RM8…

Penternak makin tersepit, dan ada yang dah gulung tikar

Bukan anak ayam tiada atau bermasalah,

Tapi, siapa yang nak ternak ayam bila rugi?

Selepas penternak, ramai peniaga dan pekerja dalam industri ini akan juga kehilangan pekerjaan dan sumber pendapatan.

Kami harap titik tengah dapat dicapai

Supaya industri ini dapat kekal, dan dalam masa yang sama pengguna dapat membeli makanan asas dalam harga mampu milik

Sekian

Yani Hardinata Hairuddin

Tokey Ayam Wak Akob


Sukatan Tepat Bagi Ubat Demam Ada Kaitan Dengan Berat Badan, Ni Formulanya Yang Mudah!

Bila ditanya tentang berapakah berat badan anak, mungkin ada ibu ayah yang cakna dan tak kurang juga ada yang tidak ambil kisah pun tentang itu.

Namun sebenarnya mengetahui berat badan anak-anak itu penting, apatah lagi untuk menentukan sukatan ubat yang tepat untuk anak demam. Dan kiraan itu ada formulanya. Nak tahu detail jom semak perkongsian ini.

DOS UBAT DEMAM/TAHAN SAKIT KANAK-KANAK

Benda mudah sahaja tapi hakikatnya masih ramai ibu bapa yang memberi dos ubat demam/tahan sakit kepada anak-anak berdasarkan umur, bukan berat badan.

Sepatutnya dos ubat demam kanak-kanak perlu dikira berdasarkan berat badan semasa, kerana pemberian berdasarkan julat umur sebenarnya tidak berapa tepat.

Kadangkala berat kanak-kanak tidak seperti yang sepatutnya pada usia tersebut.

Di sini kami kongsikan pengiraan mudah ubat demam Sirup Paracetamol & Ibuprofen.

***Paracetamol***
(Panadol, Poro, Axcel PCM, Uphamol, Progesic)

Ada dalam 2 kekuatan, iaitu 120mg/ 5ml & 250mg/5ml

Pekali tetap adalah 15
Jika berat badan anak 10kg;
Maka dosnya, 10 ✖ 15 = 150mg

Jika anda guna kekuatan ubat 120mg/ 5ml sirup,
Maka 150 ✖ 5 ➗ 120 = 6.25 ml
Dos yg perlu diberi untuk anak adalah 6.25ml 3 kali @ 4 kali sehari.

Jika anda guna kekuatan ubat 250mg/ 5ml sirup,
Maka 150 ✖ 5 ➗ 250= 3 ml
Dos yg perlu diberi untuk anak adalah 3 ml 3 kali @ 4 kali sehari.

***Ibuprofen***

(Nurofen, Winofen)- untuk bayi berat 5kg ke atas dan berumur 3 bulan ke atas sahaja.
Biasanya hanya ada dalam 1 kekuatan sahaja, 100mg/5ml

Pekali tetap adalah 10
Jika berat anak 15kg,
Maka dosnya 10 ✖ 15 = 150mg

Jika anda guna kekuatan ubat 100mg/ 5ml sirup,
Maka 150 ✖ 5 ➗ 100 = 7.5ml
Dos yg perlu diberi untuk anak adalah 7.5 ml 3 kali sehari.

Mudah bukan?
Hanya ingat pekali & cakna berat badan anak anda sahaja.
Anda sendiri pon boleh mengiranya.

Sumber: I Medikel Pharmacy
Inspiring Better Health via pq community


Lain Cara Didik Anak Lelaki Ni. Boleh Ikut Tip Cikgu Ini.

Bergelar ibu bapa ni, memang isu mendidik anak sering menjadi perbualan dalam aspek keibu bapaan. Mana tidaknya, semua ibu bapa inginkan anak-anak yang mendengar cakap dan berjaya dalam hidup. Jika salah asuh, tentu akan memberi kesan kepada sikap anak itu sehingga dewasa. Malah, ada yang beranggapan sikap anak itu, adalah cerminan ibu bapa. Tentu kita tercari-cari panduan nak didik anak. Termasuk cara mendidik anak lelaki.
Ikuti perkongsian cikgu ini mengenai cara mendidik anak lelaki.

Tip mendidik anak lelaki, memang " Deep"

Cabaran mendidik anak lelaki berbeza dengan anak perempuan. Saya kongsikan beberapa tips terbaik melahirkan anak lelaki yang berjiwa kental, bertanggungjawab dan di hormati masyarakat.

1. Sumber belanja

Inilah kehidupan. Saya menelusuri sejarah kehidupan Almarhum ayahanda dan 5 bapa saudara yang dibesarkan oleh atuk dan nenek. Semuanya lelaki. Kebanyakan dari mereka menjadi insan hebat, sangat disegani dan ada yang namanya tercatat dalam kelompok ulama negeri kelantan.

Subhanallah.. .

Jangan terkejut jika saya nyatakan, mereka melanjutkan pengajian ke luar negara berbekalkan duit belanja dari hasil jualan telur itik dan sumbangan masyarakat kampung.

Rupanya, wang belanja dan sumber yang berkat memberi kesan yang hebat dalam kehidupan seorang anak. Menjadi asbab kepada Allah SWT redha dengan ilmu yang dituntut sehingga mampu menjadi tunjang dalam masyarakat.

2. Susah

Kemewahan hanya akan melahirkan seorang anak lelaki yang pandai meminta bukan memberi.

Ajari mereka tentang kehidupan yang susah, jika hari ini suasana rumah kita tidak membantu, bawalah anak-anak ke suatu tempat yang mampu mengajar erti kesusahan yang sebenar.

Ajak mereka melakukan khidmat masyarakat, turun menziarahi keluarga yang dhoif dan berikan tanggungjawab sebagai Ketua untuk menguruskan sesuatu misi mengikut kadar kemampuan.

Banyakkan program bersama anak lelaki, membersih kawasan masjid, tempat wudhuk dan paling penting ialah tandas. Inilah cara yang paling mudah untuk menundukkan hati yang keras dan sombong.

Bila hati sudah dilentur, mudahlah akhlak dibentuk.

3. Damping

Cuba tanya anak lelaki satu soalan nie, bila besar nanti nak jadi apa?

Kita akan mendengar jawapan yang hampir sama. "Saya nak Jadi macam ayah"

Apapun pun pekerjaan seorang ayah, anak lelaki akan merasa bangga dan sentiasa memasang angan-angan untuk menjadi seperti nya.

Penting, dampingi anak-anak dengan contoh kelakuan yang terbaik. Tabiat yang buruk tinggalkan diluar rumah atau lakukan diluar pngetahuan anak-anak lelaki. Contohnya bertengkar, ketagihan game, merokok dan sebagainya.

Seorang anak yang diajar dengan kekerasan, sifat bengis, pemarah, suka berhibur dan kemaksiatan akan cenderung menjadi seorang penjenayah, mereka melihat orang lain sebagai lawan bukannya kawan.

4. Cintakan ilmu, pasakkan tauhid dalam jiwa

Bahaya membiarkan jiwa seorang anak lelaki kosong, kering dan gersang kerana banyak unsur-unsur negatif akan berebut memenuhinya.

Tidak mudah mendidik anak lelaki kerana kita hanya mampu melihat hasilnya apabila mereka menginjak remaja dan menjadi dewasa.

Cabaran yang paling besar ialah menguruskan anak lelaki remaja.. berapa ramai ibu ayah yang menumpahkan air mata kerana anak mereka tersungkur di lembah kehinaan, salah memilih haluan hidup, kuat melawan, memilih teman hidup yang salah, tercalar akidah kerana taasub dengan artis2 barat dan kpop.

Ubat kepada segala penyakit ini ialah suapkan makanan kepada Rohani mereka. Wujudkan hubungan dengan Allah dan benamkan kalimah tauhid dalam jiwa, pasti dan pasti tidak ada perkara yang boleh merosakkannya.

5. Berdikari

Bekal hidup yang paling baik untuk seorang anak lelaki ialah ilmu dan pengalaman. Hantar mereka belajar di tempat jauh, lagi jauh lagi mahal pengalaman yang mereka perolehi.

Anak lelaki yang berdikari akan menjadi seorang yang bertanggungjawab dan bijak mengatur kehidupan.

Kita bukan sahaja melahirkan seorang anak lelaki, tetapi Allah amanahkan kita bakal khalifah. Besar sungguh tanggungjawab mendidik, kerana kita akan disoal tentang amanah ini.


Pantang Masuk Pusat Beli Belah, Anak Mengamuk Nak Itu Ini. Cara Ibu Ajar Dua Barang Sahaja Raih Perhatian!

Lain orang lain cara didik anak.. Pernah tak berhadapan situasi anak cranky apabila berjalan-jalan di pusat beli belah? Lebih-lebih lagi apabila mahukan sesuatu?

Haaa yang mana nak kurangkan anak cranky mengamuk nak itu ini, boleh cuba cara yang diamalkan oleh seorang pengguna akaun Facebook Mai Izyani berkongsi tip menarik untuk mendidik anak-anak dari meminta-meminta dan berdisiplin apabila berkunjung di sebuah kedai.

Nak tahu macam mana caranya? Boleh baca kisah yang dikongsi di bawah ini.

Ajar anak disiplin hanya pilih dua barang sahaja

“Hanya dua barang….”

Begitulah. Saya ajar Dhuha Mardhiyah untuk jadi anak kecil yang berdisiplin ketika ke kedai. Pesanan “hanya dua barang” ini bermula sejak usia dia dua tahun. Biarkan dia pilih barang, dan dia tahu dia hanya boleh ambil dua barang sahaja untuk dibayar. Tak boleh minta lebih. Dan barang itu masih perlu kelulusan saya. Boleh atau tidak. Jika tidak, tidaklah.

Ajar anak guna duit

Dan sepanjang proses itu, saya ajar dia hulurkan duit pada cashier. Ok dia belajar ‘barang itu boleh diambil bawa balik lepas bayar.’ Semua kena guna duit. Ingat lagi masa tu perkataan duit pertama yang dia sebut, “Satu PINGGIT.” Ye, pinggit, comel sangat.

Kemudian saya mula berikan beg comel untuk dia menabung. Duit-duit orang hulur saya ajar masukkan dalam tu. Dari situ lah, setiap kali keluar, dia akan bawa beg tangan dia sendiri untuk bayar dua barang yang dia nak beli. Walaupun ikut suka dia sahaja nak hulur berapa pada cashier. Barang lima ringgit pun dia letak ‘satu pinggit.’

Sekarang dia empat tahun. Tapi advance cara dia pikir, bila sesekali dia tertinggal beg tangan, dia cakap “Mak… Dhuha pinjam dulu duit mak. Balik rumah Dhuha byar.” Hahaha.

Ceritanya setiap kali keluar dan berhenti kedai, dia tetap mahu beli barang. Tapi hanya dua barang.

Alhamdulillah nenek, makcik-makcik dia kalau bawa dia keluar rasa senang dengan dia. Sebab tak suka-suka nak meminta atau merengek. Paksa mahu itu ini. Buat seperti apa yang mak pesan. Kalau kata tidak, tidaklah dia.

Begitulah. Cara saya ajarkan Dhuha tentang nilai wang dan keinginan. Jangan suka-suka mendesak meminta-minta dengan kerenah seorang kanak-kanak kecil ketika di kedai.

Ini, hanyalah pengalaman peribadi. Ada kebaikan yang boleh diambil untuk dipraktikkan, maka saya berkongsi.

Sumber: Mai Izyani


Takut Menghadapi Kematian, Aliff Syukri Berdoa ‘Pergi’ Dalam Keadaan Tenang & Tak Mahu Dikecam

Setiap yang hidup, pasti akan mati. Siapalah kita nak tahu bila ajal kita sampai. Kan? Semuanya telah ditetapkan oleh Illahi.

Sama seperti manusia yang lain juga, usahawan dan pempengaruh, Datuk Seri Aliff Syukri mengakui dirinya amat takut untuk menghadapi kematian.

Memetik laporan Oh Bulan!, Aliff atau nama lengkapnya Aliff Syukri Kamarzaman, 38, berkata berita pemergian orang sekeliling sedikit sebanyak mengingatkannya tentang perkara tersebut sekaligus berdoa agar nyawanya diambil dalam keadaan tenang dan tidak mengaibkan.

“Saya terlalu sibuk, melihat ramai kawan-kawan dan rakan selebriti yang meninggal dunia awal, saya berdoa untuk mati dalam keadaan tenang dan tidak mahu dikecam. Saya sebenarnya takut untuk menghadapi kematian.

“Saya walaupun ada segalanya, perniagaan, kekayaan dan anak yang ramai, saya bersyukur tindakan saya masih terkawal dan tidak terlebih.

“Saya sedar saya bukan ahli ulama, end of the day saya akan tua dan sakit, oleh itu saya seru untuk sentiasa buat baik, sebab bila waktu kita mati kita tidak tahu pun.

“Baru-baru ini pun saya kurang sihat dan ada berjumpa dengan doktor, katanya saya perlu jalani kehidupan yang lebih sihat. Tetapi sakit apa yang saya alami maaf tidak dapat kongsikan,” katanya pada majlis rumah terbuka usahawan dan penyanyi duo, AishaHanim yang diadakan di Glamhall Damansara pada Jumaat.

Dalam pada itu, dia juga sudah pun memulakan gaya hidup yang lebih sihat selain perbanyakkan amal ibadah.

“Saya ingin kurangkan bersosial, saya mahu amalkan gaya hidup sihat, banyakkan beribadah. Saya banyak dengar nasihat isteri saya dan sekarang hati saya lebih tenang.

“Jujur saya katakan, sekarang sudah kerap solat berjemaah dengan anak-anak dan cuba untuk banyakkan membaca al-Quran untuk dekat diri dengan Allah.

“Kemudian saya mahu anak-anak semua ambil alih perniagaan supaya saya boleh berehat.” tambahnya.

Ditanya apakah hajat yang ingin dilakukan sebelum pergi menemui Ilahi, Aliff berkata dia memasang niat untuk mewakafkan sebahagian hartanya untuk mendirikan surau dan rumah tahfiz.

“Saya pernah berborak dengan isteri, saya beritahu dia agama saya tidak cukup, tetapi seandainya saya meninggal, saya minta sekurang-kurangnya harta saya diwakafkan untuk buat surau atau tahfiz sebanyak RM1 juta, itu lah niat saya.

“Saya juga berharap sesiapa yang mengenali saya atau rapat dengan saya tidak akan menceritakan perkara yang buruk apabila saya sudah tiada nanti.” jelasnya.

Untuk rekod, Aliff Syukri mendirikan rumah tangga dengan Nur Shahida pada Ogos 2007. Hasil perkahwinan itu, mereka dikurniakan enam cahaya mata iaitu Ammar Ahyan, Qadejah El Zahra, Ibraheem Adham, Yusoff Al Qardawi, Raudah Arshiyah dan Luqman Al-Hakim.

Sumber : Oh Bulan!


Cara Supaya Suami Lebih Romantik, Barulah Makin Intim!

Memang tidak dinafikan ramai wanita suka jika suaminya seorang yang romantik. Bukan kata-kata aje tau, tetapi dengan melakukan perkara yang romantik. Boleh dikatakan ramai wanita suka jika suami membuat perkara romantik. Jom ketahui cara supayaa suami lebih romantik.


Dapat Petua Glowing Secara Semulajadi Daripada Aunty India, Wanita Ini Ditegur Wajah  Makin Cantik Dan Flawless, Rupanya Guna Bahan Ni Saja.

Wanita dan kecantikan tidak dapat dipisahkan. Mereka sanggup mencuba pelbagai produk untuk kekal cantik termasuk wajah.

Selain menggunakan produk kecantikan dipasaran, apa kata cuba cara alami. Cara ini lebih selamat dan mudah disediakan.

Walaupun hasilnya  lambat, namun ada segelintir wanita suka mengunakan cara ini.

Sebagaimana perkongsian wanita ini, Fatin Amierah Zabri mengamalkan petua kecantikan daripada seorang makcik India menggunakan kunyit sebagai asas untuk mencerahkan wajah.

Ikuti perkongsian beliau.

BAHAN-BAHAN YANG PERLU DISEDIAKAN

½ sudu kunyit serbuk
1 sudu yogurt (perisa original)
1 sudu madu

CARA PENYEDIAAN

Sediakan bekas plastik yang korang dah tak sayang sebab nanti kunyit tu akan lekat warnanya

Masukkan satu persatu bahan tadi mengunakan sudu plastik. (sudu besi boleh hilangkan khasiat madu, tak pun guna sudu yogurt tu je)

Gaulkan sampai sebati semua. Pastikan dia pekat dan tak menitik. Ratakan di muka guna belakang sudu (jimat takyah beli berus). Biarkan dalam 30 minit sehingga kering.

Basuh muka guna air suam dan pencuci muka korang dan skrub muka terus (amat digalakkan)
Psst: sediakan towel muka yang korang dah tak sayang sebab nanti kena kesan kunyit.

KELEBIHAN

Kulit jadi cerah dan flawless
Glowingkan kulit muka
Sembuhkan jerawat
Kurangkan pigmentasi
Anti-aging (penuaan)
Kurangkan infection
Kulit rasa lembab je
Pulihkan dari sunburn (kesan terbakar)
Kurangkan gelap bawah mata
Fatin dah amalkan setahun lebih, seminggu 2 kali. Paling malas seminggu sekali.

Soalan famous:

Tak jadi kuning ke muka tu nanti?
YES, muka kita akan jadi sedikit kekuningan. Tapi selepas beberapa jam saja. Sebabtu Fatin galakkan scrub muka selepas tu.

Berapa lama nak nampak kesan?
Hmm…tah la. Fatin tak kira pulak berapa lama. Tapi yang pasti selalu lah buat. Tiba-tiba orang dah tegur. EH FLAWLESSNYA KULIT! Hahhahahhaaa

Sebenarnya, petua ni dapat masa Fatin sembang dengan satu UNTIE CLEANER (India) masa belajar dulu. Walaupun kulit dia gelap, tapi glowing gila kulit dia! Sebijik jerawat pun tarak. So dia bagi petua ni.

Dia kata orang India memang dok amal benda ni. Lagi-lagi time dorang nak kawin. Dorang akan kerap buat untuk naikkan seri pengantin. So kita ni cuba lah sebab nak nampak seri pengentin tu setiap hari. Kuikuikuii

Fatin lebih suka amalkan petua lama berbanding guna skincare yang kita taktau isi dia apa.

Selamat beramal ye!

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Jangan Biarkan Pasangan Alami 5 Perasaan Ini. Rahsia Nak Rumahtangga Kekal Harmoni.

Benar perkahwinan itu manis dah bahagia apabila pasangan saling menghargai. Namun jika sebaliknya, setiap tindakan pasangan akan membuatkan hati terguris.

Inilah yang membuatkan pasangan mempunyai pelbagai perasaan yang boleh menjadi penyebab rumahtangga tidak harmoni.

Jadi perkongsian Mohd Fhais boleh dijadikan panduan bersama agar pasangan alert supaya tidak wujud perasaan yang boleh menganggu bahagia rumahtangga.

Jangan biarkan pasangan kita rasa 5 perasaan ini walaupun dengan alasan mencari rezeki.

1 – Rasa Tak Selamat
Setiap hari risau, takut dan stress. Ini tak baik untuk kesihatan. Wanita ni emosinya kuat, nak beri dia rasa selamat, lindungi dulu emosi dia. Jauhkan dia dari rasa sedih, marah, kecil hati dan penat.

2 – Rasa Tak Di Hargai
Ucapan terima kasih setiap hari sangat mudah di ucap tapi tak ramai yang buat kerana rasa ia tak penting. Terima kasih jaga rumah, terima kasih jaga anak, terima kasih jaga makan minum kita. Ucap je, dan anda akan rasa perubahan ketara pada isteri.

3 – Rasa Tak Di Fahami
Bila isteri ajak berborak tu tanda dia nak meluah. Diam, fokus dan dengar baik baik kerana dalam setiap patah yang keluar dari mulut isteri itu ada maksud tersirat. Fahami isteri, fahami rumahtangga.

4 – Rasa Sunyi
Seorang diri jaga anak, seorang diri buat kerja rumah, pergi ke kedai pun seorang diri. Lama-lama rasa sunyi ni boleh jadi racun dalam diri tau.

5 – Rasa Menyesal
Akhir sekali rasa menyesal! Parah dan membawa padah jika isteri rasa begini. Elakkan la selagi masih ada harapan.

Wallahu A’lam,

Mohd Fhais
Susah sama-sama, gembira pun sama-sama. Baru adil.


Boleh Cuba Redakan Migrain Dengan Garam Dan Lemon Sahaja,  Sila Cuba Ni!

Migrain memang menyerang kita tanpa dijangka. Cuaca biasanya menjadi penyebab utama selain pemakanan yang tidak menentu.

Orang yang mengalami Migrain biasanya cukup sensitif kepada hampir segala-galanya. Antaranya sinar cahaya matahari boleh mencetuskan sakit yang teruk terutama seluruh kepala.

Jadi bagi yang mengalami migrain yang kerap dan teruk anda boleh mencuba cara alternatif yang lebih selamat dan berkesan. Boleh juga cuba buat suami yang tiba-tiba diserang migrain. Insyallah membantu.

Yang anda perlu tahu, garam dan lemon baik untuk meredakan masalah ini. Pastikan hanya garam berkualiti tinggi digunakan dan sebaiknya gunakan garam Himalaya organik jika anda mahu untuk mendapatkan hasil yang terbaik.

Garam ini akan membantu anda mengurangkan sakit kepala yang teruk dan migrain. Selain itu, ia akan membantu anda menguatkan sistem imun serta membantu memulihkan bacaan alkali dan elektrolit dalam badan anda.

Antara bahan lain untuk petua ini ialah lemon. Lemon dianggap sebagai salah satu buah-buahan yang mempunyai alkali. Badan kita mendapat banyak manfat apabila lemon digabungkan dengan garam kerana membantu anda mengurangkan migrain.

Bahan-bahan :

1/2 biji lemon

1/2 sudu teh garam Himalaya

Cara Penyediaan:

1. Mulakan dengan memerah limau tersebut ke dalam segelas air

2. Kemudian tambah garam Himalaya.

3. Gaul dan ubat migrain anda bersedia untuk diminum.

Selamat mencuba.


“Tengok Macam Ni Pun Boleh Menitik Air Mata.” Wajah Ceria Shuib Dan Anak-Anak Kongsi Katil Bayi, Bikin Netizen Sebak.

Menjadi ibu atau bapa tunggal bukanlah sesuatu yang mudah. Terlalu banyak cabaran dan dugaan yang perlu dihadapi.

Menerusi posting terbaru di Instagram, pelawak dan pelakon Shuib, 37, memuat naik sekeping gambar beliau bersama tiga anaknya serta sebuah katil baby jenis kayu berwarna putih.

Dengan caption meluahkan rasa teruja untuk menyambut kepulangan anak bongsunya di rumah.

“Alhamdulillah katil AYASH AFFAN dah smpi,,,Tak sabarnya nak tunggu Ayash balik,,InsyaAllah Amin ya Rab.”

Biarpan riak wajah dengan senyuman keceriaan, namun penampilan Suib serta anak-anak tetap mengundang sebak dikalangan netizen. Rata-rata menitipkan doa supaya Shuib tabah untuk membesarkan anak tanpa isteri tersayang.

Memetik laporan daripada Harian Metro, persiapan lain seperti pakaian bayi disediakan secara sederhana.

“Tak adalah berhabis beli barang sangat pun. Baju-baju abangnya pun masih simpan lagi, tapi insya-Allah selepas ini barulah akan beli-beli sedikit baju (baru).”

Bagaimana pun Shuib belum mendapat tarikh yang tepat kepulangan anaknya ke rumah lantaran doktor masih terus memantau keadaannya selepas dikeluarkan dari inkubator baru-baru ini.

Netizen sebak walaupun gambar Shuib sekeluarga riak wajah ceria

Untuk makluman pada 9 Ogos lalu, Shuib kehilangan isteri tercinta, penyanyi Siti Sarah Raissuddin yang meninggal dunia akibat Covid-19 di Unit Rawatan Rapi (ICU) HCTM. Mereka berkahwin pada 26 Februari 2011 dan dikurniakan tiga cahaya mata iaitu Uwais Alqarni, 10, Dzahira Talita Zahra, 8, Ariq Matin, 6 dan terbaru, Ayash.

Sumber: Harian Metro & Instagram shuibsepahtu


”Isteri Cakap, Sukatan Cawan 3.2.1.1.” Mudah Aje Buat Kek Marjerin, Suami Tunjuk Skill!

Sejak perlaksanaan Perintah Kawalan Pergerakkan, media sosial menjadi salah satu medium untuk rakyat Malaysia melakukan aktiviti di rumah.

Antara perkongsian yang mendapat carian yang tinggi adalah berkaitan resipi masakan. Lebih menarik apabila kewujudkan group facebook memasak iaitu ‘Masak Apa Tak Jadi Hari Ni’ iaitu diawal penubuhannya dalam masa seminggu mencapai 500,000 ahli dan kini keahliannya 1.8 juta!

Terbaharu, group ‘Suami Masak Apa Hari Ini (SMAHI), penubuhannya pada 16 April lalu,  kini pula telah mendapat perhatian. Berbeza dari group masakan lain, keahlian hanya untuk kaum lelaki sahaja. Jadi jika mak-mak nak tengok kena guna telefon suami. Apa yang pasti, group ini adalah bukti bahawa kaum adam sebenarnya bukan kaleng-kaleng ketika di dapur. Antara perkongsian termasuk, petua memasak, seni hiasan menu, resipi yang simple dan pelbagai lagi selain gelagat yang mencuit hati.

KEK GUNA KIRAAN SUKATAN 3.2.1.1

IKUTI PERKONGSIANNYA.

“Assalammualaikum semua…
Saya baru disini
SUAMI MASAK APA HARI INI ?
kek kg je
Isteri cakap saya buat….
sukatan cawan 3.2.1.1
3 biji telur
2 cawan tepung kek
1 cawan gula
1 cawan marjerin
Satu tudung Essen vanilla
Marjerin Dan gula di mixer bersama sampai kembang
Masukkan telur sebiji Demi sebiji Dan mixer sampai kembang Dan akhir masukkan tepung Dan adunkan semua sekali …mixer sampai gebu
Selamat mencuba abam2 semua…jd share sini x jd share kt masak apa x jadi mcm PM ckp.”

Antara lain perkongsian di group berkenaan.

GELAGAT

KREATIVITI

PETUA

Apa yang nyata, group baru ini antara normal baharu baharu di Facebook. Semoga group ini menjadi dorongan para suami yang belum pandai memasak lagi, untuk belajar memasak. Barulah isteri boleh ‘cuti’ masak sekali-sekala bila suami turun ke dapur.


“Suka Time Hujan, Orang Tak Keluar, Order Banyak.” Rezeki Hujan Buat Penghantar Makanan, Struggle Itu Benar!

Dalam keadaan situasi sekarang ini, ramai yang hilang pekerjaan akibat kesan pandemik. Namun hidup harus diteruskan demi rezeki buat diri dan keluarga.

Betapa strugglenya kehidupan apabila terpaksa berhujan panas demi memastikan mendapat upah untuk menampung kehidupan seharian.

Begitu dengan kisah menyentuh hati yang dikongsi oleh seorang doktor yang secara tidak sengaja berjumpa penghantar makanan yang kelihatan gigih mencari rezeki.

Lebih menyentuh hati apabila penghantar makanan ini mendedahkan bahawa waktu hujan adalah rezeki buatnya setelah ramai yang tidak keluar rumah sebaliknya hanya membuat tempahan penghantaran makanan ke rumah.

Sayu hati bila terjumpa bekas pelajar struggle dalam mencari sumber pendapatan. Saya tunggu sehingga habis dia makan.. Saya hanya memerhati dari dalam kereta. Suapan demi suapan saya perhatikan..tersentuh hati.. Mengalir juga air mata.. Masa nampak dia tengah buka bungkusan makanan. Terdetik dah nak panggil.. Tapi terlintas, nanti dia xjadi pula dia nak makan.. Sabar menanti sampai habis dia makan.. Bila dah selesai.. Saya panggil..

Waktu hujan ramai order makanan

Reaksi seperti yang saya jangka.. Teruja dan segan.. Sempat berkongsi kepayahan yang dialami.. Antara yang terkesan “saya suka time hujan Dr” masa tu orang ramai tak keluar.. Oder banyak time tu.. Ya Allah.. Kita dalam hujan di rumah.. Oder ja.. Mereka yang mencari pendapatan dengan cara ini bergadai nyawa yang semestinya ketika hujan pelbagai risiko ada. Ikhlasnya mereka membantu memudahkan urusan penghantaran makanan kepada kita.

Kehidupan yang ‘struggle’

Sedangkan mereka struggle macam-macam. Kalau makanan lewat sedikit sampai jangan la marah.. Bukan niat mereka untuk lambatkan penghantaran. Ucaplah terima kasih semasa terima makanan yang di hantar. Cukup untuk menghilangkan penat lelah..jangan dimaki.. Kalau nak cepat.. tahu nak maki dan marah ja sebab lewat.. Kenapa tak keluar sendiri.. Lebih cepat kan.. Terus dapat.. Jangan lupa bersyukur dengan apa yang kita ada.. “Sekali sekala letak la kaki kita dalam kasut mereka”. Baru tahu selesa ka ketat ka.. Tak muat ka”.

Dengan keadaan sekarang ramai yang terkesan. Jangan tambah beban.
Pemberian saya di tolak.. Lepas beberapa kali saya nyatakan hasrat saya membantu.. Terlihat pada matanya berkaca.. Allah.. Betul-betul meruntun hati.. Ucapan terima kasih tak lekang dibibir.. Sehingga saya berlalu pergi. Mendung di luar.. Tapi hujan di dalam.. . Saya doakan awak sentiasa berjaya dan dipermudahkan setiap urusan serta dipelihara dari sebarang musibah. Dilindungi dalam rahmat dan kasih sayang Allah.


Udara Lagi Segar Bila Guna 6 Bahan Semulajadi Ni Di Rumah!

Menghuni rumah yang bersih dan kemas tersusun rapi tentunya memberi satu kepuasan untuk seisi keluarga. Tambah lagi tenang, jika setiap kali menghirup udara disapa pula oleh bau-bauan yang menyegarkan seperti daun pandan, limau nipis, kulit kayu manis dan sebagainya.

Aroma semulajadi ini pula akan memberi kesan pada mood dan emosi untuk lebih tenang dan damai. Penyegar udara yang sedia ada dipasaran mungkin ada yang kurang selesa dan tidak sesuai kerana bimbang ada bahan kimia.

Jadi, ada baiknya anda gunakan bahan-bahan semulajadi ini untuk menghasilkan sendiri bahan pewangi udara bagi mencipta mood istimewa di kediaman anda. Jom semak.

DIY 1 : Daun Pandan

Ambil beberapa helai daun pandan kemudian racik atau hiris halus bersama beberapa kuntum bunga-bungaan.Jadikan seperti pot pouri. Kemudian letakkan di dalam bekas dan letakkan di sudut rumah agar wangian daun pandan  merebak. Untuk bauan yang lebih kekal lama, titiskan juga minyak aroma terapi di dalam bekas berisi hirisan daun pandan tadi.

DIY 2 :  Kulit kayu manis dan bunga cengkih

Ambil 5 batang kulit kayu manis beserta bunga cengkih dan rebus sehingga mendidih.Apabila sejuk,gunakan air rebusan tersebut untuk mengemop lantai dan kabinet. Rempah ratus ini mempunyai haruman dan kesegaran tersendiri.

DIY 3 :  Buah Limau purut

Potong beberapa biji buah limau purut dan letak di dalam bekas berisi air. Biarkan begitu sahaja dan akan dapat rasakan haruman limau purut di segenap ruangan rumah.

DIY 4 : Daun pudina

Rendam beberapa helai daun pudina di dalam bekas dan letakkan di atas meja makan. Daun pudina akan menghasilkan bau yang segar.

DIY 5 : Serbuk Kopi

Masukkan beberapa sudu serbuk kopi dalam bekas kemudian tutup mulut bekas tersebut dengan kain net,  ikat kemas. Selain mengharumkan udara di dalam rumah, boleh juga dijadikan sebagai hiasan menarik di atas meja jika dihiasi bersama bunga hiasan dan reben.

DIY 6 : Roti

Ambil beberapa keping roti putih dan letakkan di suatu sudut yang mempunyai bau contohnya boleh letakkan di dalam peti sejuk untuk menyerap bau yang kurang enak pada peti sejuk atau pun diletakkan bersebelahan dengan bekas kucing peliharaan. Sifat roti menyerap, jadi bau boleh dikurangkan.


Buat Sendiri Peraman Lemon Untuk Segarkan Tekak. Begini Cara Buatnya!

Air lemon dikatakan bagus untuk diminum bagi tujuan menjaga kesihatan. Malah jika diambil bersama madu rasanya juga sangat enak.

Pun begitu, mungkin tidak ramai yang tahu buah lemon ini jika diperam bersama madu dan dicampurkan bersama air, terkandung banyak khasiatnya.

Ini dikongsikan oleh Nur Aida dan dikatakan air rendaman lemon juga bagus untuk melegakan tekak yang rasa tidak selesa. Nak tahu lanjut tentang pembuatan air peraman lemon, jom baca selanjutnya.

Ada yang tanam lemon tatau nak buat apa? Jom buat peraman lemon+madu. Sesuai diminum sepanjang masa dan menyegarkan tekak yang sakit.

Aida punya pokok lemon tak berbuah jadi guna lemon beli. Tapi kena cuci betul-betul dulu sebelum buat.

Khasiat lemon+madu:
1. Melancarkan pencernaan
2. Untuk detox
3. Mencantikkan kulit
4. Meningkatkan sistem imun tubuh
5. Meningkatkan metabolism
6. Merawat batuk
7. Menambahkan tenaga tubuh

Resepi Peraman Madu+Lemon

Peram dlu 2 hari dlm peti dan nikmatila air lemon madu yang segar.

Lemon dan madu shj

Cara cuci lemon:
1. Cuci dulu lemon bersih2 buang kotor dan wax.

2. Rendam garam sekejap dan cuci.

3. Potong hujung dan gosok hujung seluruh lemon untuk pastikan lemon benar-benar bersih untuk kita buat peraman lemon.

Cara buat:
1. Hiris lemon nipis2 buang biji

2. Ambil bekas kaca. Lapisan pertama letak madu
3. Susun hirisan lemon. Tekan-tekan lemon untuk keluarkan jus.

4. Selang dengan madu, lemon madu sampai habis
5. Siap
6. Peram 2 hari dalam peti sejuk dan sedia digunakan!

Selamat mencuba.


“Baju Ni Jadi Kenangan, Empat Anak Disambut Dengannya.” Eizlan Kongsi Berita Isteri Selamat Bersalin. Tahniah!

Kedatangan bulan ramadan kali ini pastinya cukup bermakna buat Datuk Seri Eizlan Yusof apabila isterinya, datin Seri Natasha Rosa selamat melahirkan bayi sulung mereka.

Berita gembira itu dikongsikan oleh Eizlan menerusi laman instagramnya dengan memuat naik rakaman video yang memperlihatkan dia mendukung bayi pertama hasil perkongsian hidup bersama Natasha.

Eizlan memaklumkan isterinya selamat melahirkan anak perempuan di Hospital UMRA, Shah Alam, jam 1 petang tadi.

“Isteri saya melahirkan bayi pada Ramadan pertama. Nama sudah ada sebenarnya, cuma saya dan isteri sepakat untuk tidak berkongsi terlebih dahulu.

“Alhamdulillah Yayang dan Baby ZR berada dalam keadaan baik. Terima kasih atas doa dan ingatan baik buat kami sekeluarga,” ujar Eizlan menerusi kapsyennya.

Apa yang lebih istimewanya, pelakon ini berkongsi cerita mengenakan baju yang sama semasa menyambut kelahiran tiga anaknya sebelum ini.

“Baju ini akan menjadi kenangan kerana empat anak saya disambut bersamanya,” jelas Eizlan lagi sambil mengakui anak-anaknya yang lain turut teruja mendapat adik baru.

Kata Eizlan lagi, hospital yang dimiliki kawannya sebelum ini pernah menyaksikan detik sama ketika dua cahaya mata menerusi perkahwinan pertama dilahirkan.

“Anak lelaki, Zareef Yusof dan adiknya, Vie Zaalia juga dilahirkan di hospital yang sama. Secara kebetulan, hospital ini milik kawan saya, jadi memudahkan segala urusan.

“Sekarang ini, tiga anak saya sudah dapat dua adik perempuan. Selain saya, bekas isteri, Vie Santie juga melahirkan anak perempuan menerusi perkahwinan baharunya,” katanya lagi.

Untuk rekod, ini merupakan perkahwinan kali keempat. Hasil perkahwinan sebelum ini, Eizlan dikurniakan tiga cahaya mata, Vie Zara, Zareef Yusof dan Vie Zaara. Eizlan dan Natasha Rosa Boudville, 30 mendirikan rumah tangga pada 12 Disember 2019.


“Tak Sunyi & Bahagia Kerana Anak Sumber Kekuatan.” Ziana Zain Enggan Jaja Cerita ‘Dalam Kain’, Mahu Melangkah & Kumpul Cerita  Indah Sahaja!

Kemelut di muara kasih penyanyi bersuara lantang ini pernah mengejutkan masyarakat. Keluarga yang dilihat bahagia terpalit sejarah hitam dalam memori mereka. Namun mendung hitam sudah berarak lalu. Kini mereka dalam fasa ‘move on’.

Biar pelbagai pertanyaan dan asakan namun, sikap tenang dan enggan mengaibkan sesiapa dilihat satu tindakan bijak ibu kepada 4 cahaya mata ini.Segalanya terlipat dan disimpan kemas dilipatan sejarah keluarga mereka.

Akui Ziana Zain atau nama sebenar Siti Roziana Binti Zain, segala yang berlaku adalah ketentuanNya dan kini dia hanya mahu menumpukan kepada anak-anak kerana mereka lah sumber kekuatan dan semangat kepadanya.

“Keluarga saya adalah segala-galanya dan anak-anak adalah kekuatan saya. Kami bahagia bersama-sama. Keluarga saya jenis bising, habis riuh rendah satu rumah kalau berkumpul.

“Tak pernah rasa sunyi sebab semua mulut becok. Alhamdulillah, kerjaya dan kehidupan saya berjalan seiring ke arah yang lebih baik. Saya bersyukur dengan kehidupan ini.

“Yang berlalu biarlah berlalu, saya tidak suka dan tidak mahu untuk terus menjaja ‘cerita dalam kain’. Cukuplah setakat saya meluah rasa yang terpendam.

“Saya hanya mahu terus melangkah ke hadapan mengumpul cerita yang indah-indah belaka tanpa dibebani kisah duka lara yang pernah singgah dalam hidupnya. Tak perlu untuk saya terus bercerita. Saya tak suka dan seboleh-bolehnya tak mahu untuk mengulas lebih lanjut perkara yang berlaku.

“Kita teruskan sahaja hidup dan menikmati kebahagiaan yang ada kini. Saya dan anak-anak juga sangat menghargai kebahagiaan yang dikecapi. Cukup setakat itu,” penyanyi Madah Berhelah ini.

Berstatus solo dalam usia mencecah 50 tahun, Ziana tetap anggun dan awet muda. Namun, dia enggan memikirkan soal mencari pengganti.

“Saya bukan seorang wanita yang mudah memberi cinta kepada sesiapa. Saya gembira dengan hidup sekarang. Fokus kepada anak-anak dan kerjaya. Itulah erti kebahagiaan saya.

“Sejujurnya memang tidak ada lelaki yang mencuba mengurat saya. Mungkin muka saya garang jadi mereka tak berani nak dekat. Malah saya pun cuba mengelak,”ujarnya  yang bakal melancarkan album baharu tidak lama lagi.

Kembali mewarnai dunia drama dan filem tempatan menerusi drama Mak Cun dan filem baharu, Gol and Gincu Vol.2, Ziana bagaimanapun tidak mahu terlalu tamak dalam menerima semua tawaran yang mendatang.

Dia lebih memberi fokus kepada tugas sebagai ibu kepada empat orang cahaya mata, Muhammad Aiman, 18; Muhammad Ammar, 14; serta pasangan kembar, Muhammad Ariel dan Siti Nur Kaseh, 9.

“Saya hendak rileks dahulu. Tak mahu terima semua tawaran. Ada tawaran berlakon drama bersiri, tapi kalau saya terima, siapa nak uruskan anak-anak? Saya sendiri uruskan mereka.

“Tapi kalau tawaran bagus, skrip bagus dan jalan cerita juga menarik, saya terima sahaja. Saya buat semua ini demi kelangsungan hidup anak-anak.

Sumber: Utusan Online


“Terima Kasih Nak. Makcik Janji Takkan Degil Lagi,  Makan Semua Ubat Ni”. Terharu Dengan Perkongsian Farmasi Ini

Memang benar tanggungjawab sebagai anak kepada ibu bapa, namun tanggungjawab kepada masyarakat tetap ada.

Begitu juga dengan perkongsian seorang ahli farmasi ini di laman facebooknya Faiz Akmal Mfa mengenai perjuangannya dalam mendidik pesakitnya terutana warga emas mengenai pentingnya menjaga kesihatan dan pengambilan ubatan cara yang betul secara konsisten demi kesihatan yang lebih baik. Perkongsiannya mengenai seorang ibu yang berubah sikap mengikut rawatan secara konsisten daripada enggan makan ubat dan pengambilan insulin memang menyentuh hati

“Makcik memang tak makan ubat ni nak, cucuk insulin pun makcik tak buat.”

“Makcik dah bosan dah asyik hadap ubat je memanjang.”

Begitulah kata-kata makcik ini yang pernah terlontar sewaktu aku berjumpa dengan makcik tersebut dua bulan yang lepas.

Masa tu, bacaan gulanya, ya Allah, tak terkata. Tinggi bagai nak rak.

Dengan tekanan darah nya yang tak terkawal masa tu.

Dan masa tu, makcik ni hampir-hampir saja nak kena admit kat wad.

…..Dan masa terus berlalu…..

Kini, aku bertemu semula dengan makcik ini.

Senyuman nya terpancar penuh keceriaan. Ku belek buku rekodnya.

Alhamdulillah, bacaan gula makcik ini sudah semakin okay.

Tekanan darah sudah mula terkawal.

“Terima kasih nak.”, sebaris ayat ringkas itulah yang mula-mula terkeluar dari mulut makcik ini saat dia melangkah masuk ke bilik kaunselingku.

Aku hanya mampu menyambut dengan sekilas senyuman saja buat masa ini.

Ya, makcik ini pernah hampir-hampir putus asa.

“Kau pernah cakap kat makcik, yang sakit ni juga satu ujian. Kau juga pernah cakap kat makcik, doa saja tak cukup. Kau juga ada pernah bagitahu yang usaha lawan penyakit ni satu jihad jugak.”

Aku sekadar berdiam. Saja memberi ruang makcik ini berbicara.

“Kau tahu makcik ni degil. Tapi, kau tak jemu. Kau lah yang tolong tuliskan besar-besar, bagi makcik ni nampak. Makcik senyap-senyap je pergi dengar ceramah kau. Rupa-rupanya, makin banyak yang makcik belajar.”

Dengan tiba-tiba, aku jadi sebak dan terharu.

“Terima kasih nak. Makcik janji makcik takkan degil-degil lagi. Makcik sekarang dah jadi budak baik tau. Makcik makan semua ubat ni, makcik dah tak takut lagi nak cucuk insulin.”, makcik itu menyambung kata sambil tersenyum.

“Alhamdulillah.”, hanya itu yang mampu aku luahkan.

Rasa sangat bersyukur sebab dapat juga akhirnya ‘meruntuhkan tembok kedegilan’ makcik yang sangat-sangat luar biasa ini degilnya.

Kuncinya adalah jangan pernah jemu untuk membantu. Sebab semua yang kita buat ini kalau dibuat dengan ikhlas, ada sahamnya di alam sana nanti.

Dan bagi aku, ini adalah perjuangan. ?

Nukilan:
Faiz Akmal Mfa,
Farmasis,
Klinik Kesihatan Air Tawar 2,
Kota Tinggi, Johor.


“Awas, Kesan Kata-Kata Ibarat Doa.” Jika Mahu Anak Jadi Hebat, Ibu Bapa Kena Berhenti Menakutkan Mereka-  Ibu Rose

Ibu bapa cemerlang yang mahu membina anak-anak yang positif perlu melihat anak-anak mereka yang masih kecil sebagai seorang yang berkebolehan, cekap dan berjaya bila dewasa nanti.

Apatah lagi, anak-anak ibarat kain putih, sebagai ibu bapa kitalah yang mencorakkannya. Semasa seseorang bayi itu lahir, mereka mempunyai potensi untuk menjadi seorang genius.

Menurut Dr Rozieta Shaary atau lebih dikenali sebagai Ibu Rose yang juga Parenting Guru, jika seorang bayi itu tidak cacat maka dia mempunyai segala yang di perlukan untuk dia boleh menjadi cemerlang. Jika otaknya dirangsang dengan sempurna, dia pasti boleh mencapai tahap genius.

“Saya suka membuat andaian yang mudah difahami untuk menerangkan lagi perkara ini. Sekiranya kita andaikan anak kecil itu seperti sebuah kereta, maka semasa dia baru lahir, dia adalah ibarat sebuah kereta sport yang boleh meluncur laju dan mempunyai kapasiti enjin yang besar. Namun jika pemandunya tidak menggunakannya dengan sepenuhnya, tidak ada guna kuasa yang ada pada kereta itu.

Untuk menjadi juara , ibu bapa dan anak mesti dapat bertahan hidup di dalam dunia penuh cabaran ini. Ini memerlukan kekuatan disiplin yang tinggi terutamanya bagi ibu bapa. Ibu bapa mesti mengawal diri dan senantiasa memastikan diri memberi input yang baik kepada anak-anak.

Pertama, ibu bapa mesti mengawal perkataan yang keluar dari mulut. Jika mahu anak jadi berani, berhentilah menakutkan mereka. Jika mahu anak menjadi baik, berhentilah mengatakan mereka jahat. Jika mahu anak yang berdisiplin, berhentilah mengatakan mereka itu ‘ hyperactive’. Perkataan yang keluar daripada mulut kita akan memprogramkan otak anak-anak kita,” ujarnya lagi.

Bila perkataan itu terlalu kerap dia kaitkan kepada anak itu, maka anak itu akan mengambilnya sebagai milik dia. Dia akan mengaitkan imej kendirinya dengan perkataan itu. Bila itu sudah menjadi miliknya, maka menukarnya menjadi payah. Pada peringkat ini, ia bukan sekadar mental sahaja, tetapi jiwa juga terlibat.

“Terdapat ibu bapa yang tidak suka menggunakan perkataan positif kepada anak-anak mereka contohnya, comel, bijak, rajin, cantik dan sebagainya. Kononnya pada pendapat mereka, anak-anak yang selalu dipuji akan bengkak kepala mereka. Nanti, anak akan menjadi bongkak.

“Memuji sebenarnya tidak meninggalkan kesan negatif jika dilakukan dengan betul. Contohnya, jika anak itu bijak, katakan dia bijak dan kemudian tanya dia mengapa dia suka menjadi bijak. Semasa itu semaikan nilai-nilai murni untuk menjadi pendorong dia untuk menjadi bijak. Contohnya, dia menjadi bijak dan suka belajar kerana dia mahu menolong orang lain menjadi bijak juga. Walaupun pada usia yang masih kecil. Janganlah membandingkan kebijaksanaan dia kelembapan budak lain pula. Kemudiannya memuji dia melangit tinggi. Inilah yang membawa takbur.

Jika mereka tidak suka bergaul dengan orang lain, janganlah itu sahaja yang disebut berkali-kali. Jangan pula mengait perkara itu sebagai peribadinya. Gunalah perkataan yang boleh memprogramkan dia untuk suka bergaul.

“Contohnya, ” Fia, suka berkawan, nanti bila Fia dah kenal kawan, Fia suka bermain dengan dia, kan?” Ini menyediakan anak itu untuk menerima identiti asing ini dan menjadikannya hak dia. Gambaran ini disemaikan di minda mereka sedari kecil lagi,”ujar Ibu Rose lagi.

Mempunyai imej kendiri yang positif adalah perisai yang paling penting untuk berjaya hidup di dalam dunia yang penuh negatif ini. Oleh itu adalah amat penting bagi ibu bapa membina imej kendiri yang positif di dalam anak kecil mereka. Janganlah mengaitkan perkara-perkara yang negatif dengan diri anak-anak.


“Hari Ni Last Si Bongsu Minum Susu Mak Dia.” Pembuluh Darah Pecah & Saluran Air Membengkak, Ibu Anak 4 Ni Koma & Meninggal Dunia.

Tatkala keluarga lain bergembira dan tak sabar menantikan kehadiran Syawal beberapa hari sahaja lagi, namun keluarga ini dirundung duka.

Ibu yang disayangi pergi buat selama-lamanya. Tinggal lah anak-anak yang masih kecil yang mana si bongsu masih lagi menyusu badan. Yang pasti Syawal kali ini tidak berseri lagi.

25 may 2019: perginya seorang ibu beranak 4 di bulan yg mulia ini disebabkan pembuluh darah pecah di otak.. sekejap ja benda nk jadi..

mulanya mengadu sakit kepala, si suami dh bawak pergi cek hospital bahagian emergency, doktor cakap gangguan kitaran haid dan migrain.. pastu diorang balik rumah mcm biasa

2 ke 3 hari lepas, si mak pegi bazar ramadan terdekat dgn anak dia beli makanan nk berbuka puasa.. otw nk balik rumah, si mak berhenti2 motor tepi jalan sebab kata anak dia si mak pandangan asyik gelap, nk bawak moto tak nampak tapi si mak ni gagahkan jugak diri bawak moto sampai rumah

dah sampai rumah nak dekat pukul 7 mlm tu, masuk dlm rumah si mak rebah, kebetulan si suami ada di rumah masa tu dan sempat disambut oleh suami dia dan terus bawak pergi hospital melaka (si mak ni koma dan kritikal).

keesokan hari transfer ke #ppum .. si mak masih lagi koma dan kritikal sehingga la doktor datang bagitau pada si suami, harapan utk pulih amatlah tipis kerana keputusan scan otak dia didapati otak dia dh dipenuhi blood cloth, saluran utama pecah, kandungan garam tinggi, saluran air kat otak pun membengkak.. peluang utk hidup sgt tipis.. sedih si suami bila terkenangkan anak2 yg masih kecil bakal kehilangan ibu tercinta (anak sulung umur 11 tahun, anak dua dan tiga aku lupa tanya ??♀ anak bongsu umur setahun 5 bulan dan masih menyusu badan)- hari ni last si bongsu minum susu mak dia, alhamdulillah tadi nurse usahakan utk pam susu si mak.. (tadi tgk dia minum susu mak dia, nk tumpah jugak ayaq mata aku)

malam 24 may 2019, doktor cakap dia akan buat 2 test keesokan hari utk tentukan si mak ni akan bagi positif atau negatif respon.. kalau positif doktor akan usahakan lagi utk selamatkan si mak, kalau kedua2 test negatif si suami, anak2 dan family kena terima ketentuan ilah

setelah buat kedua2 test tersebut hari ni mmg tiada respon dari si mak, keputusannya negatif.. semoga kak fazilah ditempatkan dikalangan orang2 yg beriman.. selamatkan perjalanan pulang jenazah dan family dari ppum ke perlis dan engkau mudahkan la urusan beliau di dunia dan di akhirat. amin

#kisahbenar #sepupuaku


Muka ‘Copy Paste’ Mak! Amelina Luah Rasa Syukur Anak Sulung Berjaya Raih Diploma

Ibu bapa mana yang tak gembira bila anak-anak ada keinginan untuk melanjutkan pelajaran mereka ke peringkat tinggi dan berjaya menghabiskan pembelajaran mereka itu, kan?

Sama juga bagi pelakon dan penyanyi dangdut tanah air, Amelina apabila anak sulungnya iaitu Puteri Nur’Athirah berjaya menamatkan pelajaran dalam Diploma Kemahiran (Diploma In Professional Cookery) dari VTCA Vocational Training Centre.

Perkara ini dikongsikan sendiri oleh Amelina atau nama sebenarnya, Norazlina Amir Sharipuddin, di laman Instagram miliknya yang meluahkan rasa syukur dan bangga dengan pencapaian anak sulungnya itu.

“Congratulations on your graduation day. You did it girl. Dalam setiap chapter hidupmu Allah akan mempermudahkan urusanmu. Mommy always menyertakan doa untukmu. Dont worry, walau pun you selalu sakat i dan buat mommy geram!” tulisnya di ruangan kapsyen.

“Ingat..kakak kena jadi contoh yang terbaik untuk adik-adik, sayangi keluarga, orang yang pernah berbudi dengan kita dan orang yang sentiasa berada di saat kita susah, di saat kita jatuh, di saat kita tiada apa-apa.”

“Jadikan setiap kesengsaraan itu kepada nikmat Allah yang Allah dah janjikan pada hambanya yang berserah,” tambahnya.

Bukan sekadar gambar, pelantun yang popular dengan lagu Asyik ini turut berkongsi video pada majlis graduasi sebagai kenangan.

Meninjau di ruangan komen, rata-rata mengucapjan tahniah atas kejayaan yang diraih berjaya menamatkan diploma serta mendoakan yang baik-baik buatnya seisi keluarga.

Sekadar info, Puteri Nur ‘Athirah ialah anak dari perkahwinan Amelina dengan bekas suaminya iaitu Reduan Mahamood di samping 5 orang cahaya mata yang lain iaitu, Putera Al Affig, Putera Al’ Asyraff, Puteri Nur’ Asyurah, Putera Al’ Arffa, & Putera Al’ Amzar.


Tutup Sekolah Jalan Terakhir Jika Covid-19 Makin Buruk

Penutupan sekolah adalah jalan terakhir sekiranya penularan Covid-19 di dalam sektor pendidikan semakin buruk.

Menteri Kesihatan, Khairy Jamaluddin Abu Bakar berkata, ketika ini tiada jangkitan kategori empat dan lima dalam kalangan pelajar yang dijangkiti Covid-19.

“Penutupan sekolah memberi kesan yang besar terhadap pembangunan sama ada intelek dan sahsiah diri pelajar,” katanya dalam sidang akhbar pada Isnin.

Menurutnya, penilaian risiko akan dilaksanakan di sekolah.

“Sekiranya ada keperluan, kita minta mereka yang positif (Covid-19) supaya tidak datang ke sekolah, diasingkan.

“Kedua, kita minta kelas itu ditutup, bukan semua satu sekolah ditutup. Itu jalan terakhir (tutup sekolah),” katanya.

Beliau berkata, keputusan untuk pelajar kembali berada di rumah merupakan langkah terkebelakang.

“Dengan adanya 90 peratus daripada remaja kita sudah divaksinasi, lebih 90 peratus guru sudah divaksinasi dan selepas ini kanak-kanak juga divaksinasi, apa lagi yang boleh kita lakukan?” katanya.

Khairy berkata, peningkatan kluster pendidikan disumbangkan oleh pelajar di sekolah berasrama.

Beliau bagaimanapun berkata, Kementerian Kesihatan Malaysia (KKM) akan berbincang dengan Kementerian Pelajaran Malaysia (KPM) mengenai tindakan lanjut sekiranya berlaku penularan jangkitan yang serius di sekolah.


“Hidup Ni Kena Rajin. Kalau Tak Pandai Takpe Tapi Jangan Pemalas.” Khutbah Raya Jadi Tazkirah Buat Anak-Anak, Cara Bapa Ni Memang Win!

Sekali lagi tahun ini kita semua meriakan sambutan hari raya di rumah. Tidak dapat ke masjid untuk mengejarkan solat sunat Aidilfitri bersama keluarga.

Justeru ramai yang mengejarkan solat sunat ini di rumah. Begitu juga dengan keluarga ini. Namun menariknya, khutbah raya isi kandungannya menjurus kepada tazkirah buat anak-anak.

Ikuti selanjutnya perkongsian menarik ini.

TAZKIRAH BUAT ANAK

Pagi tadi, aku imamkan solat sunat Aidilfitri. Aku dengan anak-anak, maknya bendera Jepun. Dia snapkan ni tadi. Lepas habis solat, kami bertakbir kejap. Hikmah raya kat rumah je.

Aku tak bagi khutbah, aku bagi tazkirah.

Sesuai aku rasa untuk anak.

” Korang, untung. Raya, tetap ada benda nak makan, sedap pulak tu ibu masak. Ada baju baru ayah belikan. Duit raya banyak korang dapat.”

” Ayah dulu, tak merasa macam korang rasa. Ayah tak ada baju baru, tak dapat duit raya banyak macam mana korang dapat. Kisah raya ayah masa kecik, menyedihkan. Sebab tu ayah tak nak korang rasa macam ayah rasa dulu.”

” Jadi jangan lawan cakap ayah dengan ibu. Syukur sebab korang ada lagi ayah dengan ibu. Kalau ayah dah tak ada nanti, korang takkan dapat raya seronok macam sekarang. Bayangkan kalau ibu meninggal dulu, siapa nak masak untuk kita bila raya?”

Anak semua terdiam. Senyap tunduk.

” Ayah tak nak korang jadi anak yang pemalas. Bangun lambat, rezeki tak masuk tau. Hidup ni kena rajin. Kalau tak pandai takpe tapi jangan pemalas. Pemalas tu kalah lembu tau tak.”

HIDUP SEMENTARA

Aku panjangkan lagi tazkirah.

” Hidup ini sementara. Kita takkan boleh seronok je sepanjang masa. Bila tiba tuhan duga kita, kita terpaksa terima. Tengok anak-anak yatim yang tak ada mak ayah tu. Mana diaorang duduk. Mana diaorang nak beli baju raya kalau mak ayah dah tak ada. Nasib baiklah ada orang yang sudi tolong belikan.”

” Hidup ni bukan nak makan sedap manjang. Bukan nak pakai cantik je selalu. Bukan nak kelakar je tiap waktu. Ada masa, kita kena menangis sebab rindukan hidup masa gembira. Ada masa kita kena serius cari apa yang sepatutnya. Ada masa kita kena faham, hidup ni tak boleh kita jangka sebenarnya.”

” Ada orang kaya tapi tak bahagia. Ada orang miskin tapi bahagia. Tiap kita kena faham, hidup ni, kita kena usaha bahagiakan diri. Bukan harap orang lain saja. Usaha, nanti Allah makbulkan apa saja kita nak. InshaAllah.”

” Ayah tak nak bila ayah tak ada, korang macam anak ayam bertempiaran. Kena dari sekarang fahamkan, hidup ni kena sentiasa siap sedia. kalau ayah dah tak ada, jaga ibu baik-baik. Jangan tinggalkan ibu sorang-sorang.”

Saat ni, anak dah ada yang cebek.

Pada aku, benda ni kena diingatkan selalu. Anak yang tak pernah diingatkan pasal benda ni, dia payah nak sesuaikan diri bila keadaan memerlukan. Dia takkan boleh terima hakikat.

Cukuplah aku pernah susah dulu, aku tak dapat sediakan persiapan raya sebaiknya. Tuhan je tahu betapa rasa bersalahnya. Bila tengok muka anak, aku rasa nak menangis.

Menangis sebab tu memang salah aku. Ayah yang gagal berikan apa yang terbaik untuk anak. Hak anak, dapatkan yang terbaik.

Bila aku tengok ada bapa yang biarkan anak, aku jadi marah. Tambah lagi jenis buat anak pandai tapi bab jaga hapah tak reti. Rasa nak tempeleng je sedas sorang.

Hidup ini sementara. Indahkanlah dengan kenangan yang bakal jadi momen terindah.

Sumber: Pe Chey


Lipat Baju Pantas & Tersusun Cara Wanita Ini,  Masalah Baju Menggunung Boleh Di Atasi Segera Dengan Tip Ni!

Membasuh baju memang satu proses yang mudah dilakukan. Maklumlah masukkan saja baju ke dalam mesin basuh dan biarkan mesin bekerja sendiri. Namun jarang sekali kita dengar ada ibu-ibu yang suka proses melipat baju. Rata-rata kebanyakkan ibu merungut kala baju hendak dilipat dan dikemaskan.

Sebenarnya proses melipat baju akan jadi mudah kalau kita tak amalkan sikap bertangguh. Sebaik diangkat daripada ampaian, terus sahaja dilipat tanpa menunggu waktu yang sesuai.

Cara ini sebenarnya akan buat kerja ibu berjalan lancar malah masalah baju menggunung tinggi pastinya tak ada lagi. Kalau tak percaya, sila cuba langkah ini.

Hari ni saya nak share dengan korang semua, tips yang selalu saya buat masa lipat baju. Sebab saya memang suka lipat baju. Bila tengok baju dah siap lipat bersusun tinggi rasa puas sangat.

Pastu mesti tersengih sampai telinga. Mungkin tips saya bagi ni simple, tapi harapnya dapat memberi manfaat pada kaum-kaum isteri kat luar sana tu. Lipat baju dengan masa yang singkat dan cantik je tersusun. Nak susun masuk dalam almari baju pun senang.

Ada 5 step semua sekali. Korang follow satu-satu. Confirm cepat siap.

1. Longgokkan semua baju yang dah siap di basuh di atas lantai/tikar/karpet yang bersih dan luas kawasannya. Sebab kita akan guna ruang yang agak besar kalau nak lebih selesa dan kalau 3 minggu punya baju yang belum lipat, lagi banyak ruang nak guna..hehehe

2. Pilih semua baju yang ada tu dan asingkan ikut kategori. Biasanya saya akan kategorikan ikut macam ni.
– Kain Batik / Kain Pelekat / Tuala besar
– Seluar
– T shirt / baju
– Adik-adik (panties,bra,seluar dalam)
– Baju anak-anak

Dan jangan lupa, pastikan sebelum asingkan ikut kategori, tiada baju yang terbalik (dalam ke luar, luar ke dalam).

3. Lepas dah kategorikan, bolehlah mula melipat. Mulakan dengan kategori kain. Lipat semua kain dan susun ikut tuan punya badan. Kain pelikat suami, kain batik kita, tuala. Asingkan ye.

Lepas habis lipat kain, sambung kategori seluar. Seluar suami, susun atas kain suami. Seluar kita susun ayas kain batik kita. Kalau ikut cara saya, saya susun lagi. Seluar panjang dulu, baru seluar pendek..hehehe.. Kemudian, teruskan lipat sampai habis kategori baju.

4. Untuk pakaian dalam yang kecik-kecik tu, saya lebih suka lipat seluar dulu, kemudian barulah yang lain. Susun ikut tuan punya badan jugak ye. Kalau stokin, saya akan lipatkan dan cantumkan ikut pasangan masing-masing.

5. Untuk baju anak-anak, saya akan pastikan baju yang sepasang dilipatkan sekali bercantum baju dan seluar. Sebab nanti senang bila
nak pakai takdelah kelam kabut jumpa baju seluar takde. Hehe

Dah selesai. Lepas dah siap lipat semua baju, bolehlah minta suami tolong angkatkan bawak masuk bilik untuk kita susun dalam almari. Kalau macam suami saya, dia ringan tangan tolong susun dalam almari terus.

Alhamdulillah. Kalau korang ada anak yang dah besar dan boleh tolong angkat tanpa merosakkan lipatan korang tu, bolehlah suruh anak-anak angkat baju-baju tu bawa masuk bilik. Boleh ajar diorang buat kerja rumah sama-sama kan?

Lagi satu tips saya kalau nak lipat baju cepat siap, masa lipat baju, handphone letak tempat lain. Jangan sambil lipat baju sibuk scroll facebook ataupun main wassap. Kerja 20 minit pun jadi 3 jam nanti tak siap-siapkan? Jadi, fokus lipat kain sampai siap ye… Ingat tu..:-)

Diharapkan tips yang saya share hari ni, korang boleh amalkan dan mudah-mudahan dapat meringankan beban korang banyak baju belum lipat tu… Saya tak boleh nak tolong lipatkan, saya boleh bagi tips je. Okay dah… Sekarang dah boleh mulakan operasi lipat baju korang yang bergunung-ganang tu ye…

Selamat melipat semua…Jumpa lagi nanti… Assalamualaikum…

Kredit: mamachrysalis.com